
Inter Ambrosianum et Palatinos qui vocantur codices 
quae necessitudo intercedat probe ac certa ratione pro- 
posita inquirere quanti momenti esset ad tractandas 
omnes fere quae in fabulas Plautinas cadunt quaestiones 
criticas, prae vetustate studiorum Plautinorum viri docti 
sero agnoverunt. Nam etsi post Ritschelium multi varias 
duarum recensionum lectiones perpenderunt, qua ratione 
singulatim multa egregia in lucem prolata imprimisque 
scientiam metricam atque prosodiacam, ut mittam scien- 
tiam sermonis Plautini, haud mediocriter esse dilatatam 
negare nefas sit, et, quod mirum non est, alii Ambro- 
sianOj Palatinis alii maiorem fidem tribui voluerunt, 
tamen ea ipsa quaestio, ex qua sola cura atque cogita- 
tione aliquid erui potest, diu neglecta iacuit: neque 
enim quisquam anquisiverat, quid tandem iudicandum 
esset de iis locis, quibus A et P inter se congruentes 
eandem scripturam haud dubie falsam traditam exhibent, 
aut quae coniecturae ex eiusmodi consensu duarum re- 
censionum capiendae essent. Hinc primus profectus est 
Fridericus Leo, qui vir doctissimus ratione ac disciplina 
usus in libri sui notissimi qui inscribitur ^Plautimsche 
Forschungen'^ capite primo ita rem gessit, ut exorsus 
ab impari quadam in singulis fabulis crebritate hiatuum, 
quos quidem ambae recensiones nobis suppeditent, sta- 
tueret magnisque argumentis comprobaret fabulas Plau- 
tinas, postquam ab initio suam quaeque traditionis viam 
iniisset, Hadriani demum temporibus a grammatico quo- 
dam in unum corpus esse coactas, qua ab editione ser- 

yato eo textu, quem M. Valerius Probus vel sectator 
quidam huius grammatici celeberrimi constituisset, in 
usum doctorum bominum curata et ipsa corruptelis haud 
paucis deformata tamquam ab extremo fonte omnium 
qui quidem nobis praesto sint codicum Plautinorum origo 
repetenda esset, quamvis multas magnasque mutationes 
singulatim et librariorum licentia et grammaticorum 
libidine textui ingestas esse appareret, quo ex tempore 
(tertio vel quarto p. Chr. n. saeculo) factis cum aliis 
editionibus tum illis duabus, quaram alteram pro Am- 
brosianae, alteram pro Palatinae recensionis archetypo 
nos habere solemus, textus memoria in diversas partes 
discessisset. — Hanc rationem, quam non sine subtili 
doctrina atque argutiis Leo persecutus est, nuper im- 
pugnavit Lindsaius* in libro eo, quem inscripsit ^The 
Ancient Editions of Piautus^ (Oxonii 1904). Is antiquitus 
duas fuisse textus conformationes autumavit, quarum 
altera repraesentaret textum principalem et vere Plau- 
tinum, altera textum quasi secundarium, sicut poeta iam 
pridem mortuo in usum scaenicum a dominis gregum 
reconcinnatus atque retractatus esset {Revival text): harum 
textus conformationum utriusque exemplaria nobis in 
promptu esse: nam ut P praeberet textum in usum 
scaenicum retractatum, sic A genuinum textum memoriae 
proditum habere, nisi quod ambae textus conformationes 
quin quodam modo inter se commiscerentur pro natura 
memoriae antiquissimae fieri non potuisset. Certe autem 
quibus locis AP inter se congruentes eandem exhibent 
scripturam, iis locis ipsa verba Plauti nobis suppetere 
nullo intermisso intervallo (,tn an unbroken line of tra- 
dition^ ut ait ipse p. 37) usque ad tempora liberae 
Romanorum rei publicae referenda, nisi forte in utrumque 
memoriae fontem casu eandem corruptelam se insinuavisse 
appareret {^unless there is clear posaibility of the two 
scribes having fallen independently into the same error^), — 



Hanc LiDdsaii argumentationem vicissim Leo in- 
firmare ac diluere studuit in recensione illius libri, quam 
publici iuris fecit in ^Gottingische gelehrte Anzeigen^ 
1904, p. 358—374, cum subducta ratione quid consec- 
tarium foret ex iis, quae ille fidenter statuit, plane 
diserteque exposuit. Nam siquidem vera sunt quae 
Lindsaius asseveravit — neque satis dilucide explana- 
vit — nullam ut ita dicam genuinam necessitudinem 
inter A et P intercedere neque omnino posse cogitari 
de fonte quodam antiquissimae aetatis scilicet ingenti 
diuturnitate temporis usque ad nostram memoriam non 
servato, quo ex fonte utriusque recensionis librorum 
origo repetenda sit, nimirum in corruptelis iisdem 
utrobique traditis aqua videtur haerere: conse- 
quens enim est, ut tales corruptelas aut in utriusque 
recensionis libros invasisse, quia librarii eodem modo 
seu erraverunt seu dedita opera consultoque peccaverunt, 
aut re vera corruptelas adeo non esse dicamus, ut sint 
ipsa verba Plauti. — 

Videlicet a corruptelis iisdem utrobique tra- 
ditis proficiscendum est ad disceptandam hanc 
controversiam: sed huic ipsi argumentationis parti, ex 
qua initium capere eum oportuit, Lindsaius parum mo- 
menti attribuit, immo quasi rem ita ut ipse iudicat sese 
habere inter omnes convenisset aut apertum esset, ipse 
quoque maxime iis locis dedit operam, quibus cum A 
et P inter se discrepent utra sit verior scriptura ambi- 
gitur et posthac fortasse ambigetur. Verum tamen in- 
fitiari multa praeclara ad scientiam nostram cum aliarum 
rerum tum maxime utriusque recensionis proprietatum, 
quae quidem ad externam illarum editionum formam 
pertineant, eum contulisse iniquissimum est. 

Hic igitur est cardo totius controversiae, hac in re 
vertitur summa huiusce quaestionis, ut profecti a corrup- 
telis iisdem in AP traditis inquiramus atque disceptemus. 

utrum Leonis an Lindsaii ratiocinationes probabilitatem 
habeant maiorem. Quam ad rem transigendam quoniam 
hoc maxime refert, ut, quae corruptelae mero casu in 
utriusque recensionis libris separatim fieri potuerunt, 
easdem secemamus ab iis, quae cum graviores sint in 
hanc partem vix possunt accipi, perscrutandum mihi 
esse censui Ambrosiani codicis rescripti apographum a 
Studemundo confectum et a Seyfferto editum, ut quasi 
norma quadam iudicii instructus accedere possem ad 
tractandam hanc controversiam gravissimam, quam si 
mihi persuasissem prorsus esse diremptam, iterum evol- 
vere animum non induxissem. 

Sed ne quis exspectet aut omnibus aut certe ple- 
risque ex locis, qui quidem in hanc quaestionem cadant, 
aliquid certi extricatum iri, licet mihi praefari tantum 
abesse ut semper aut plerumque verum coniectura adipisci 
possimus, ut saepenumero ne iis quidem locis, qui gra- 
vioribus corruptelis videntur laborare, certo res possit 
explorari. Neque enim satis est crebro strictim atque 
obiter significare corruptela delitescat necesse esse aut, 
si quam crucem in editionibus fixam invenimus, in ea 
acquiescere, sed res poscit, ut quam sedem et naturam 
corruptelae esse arbitremur de industria inquiramus, 
quae cum ita sint, persaepe in utramque partem potest 
disputari. Nempe igitur, si mente non occupata huic 
quaestioni dabis operam, ad Leonis rationem numquam 
confugies nisi ubi corruptela eadem quemadmodum et 
in A et in P separatim exsistere potuerit aut omnino 
non poteris interpretari aut alia interpretatio pro rerum 
natura nimis longe repetita esse et omnem finem mo- 
dumque probabilitatis transire videbitur. 

Quod superest, de corruptelis ipsis quae dicenda 
sunt in verba quam paucissima conferam. Agitur enim, 
ut quae minoris momenti sunt omittam, aut de singulis 
verbis aut de totis versibus, qui cum utrobique traditi 

exstent utrum vere Plautini sint habendi an prorsus a 
Plauto abiudicandi aut, id quod saepius usu venit, utrum 
suum locum in codicibus obtineant an aliunde sumpti 
et in margine adscripti postea in textum invaserint vel 
fortasse alia quadam serie rerum illuc irrepserint suo 
iure dubitari potest. 

Hiatuum quidem utrobique traditorum rationem 
omnino non babebo, quoniam neque multum hoc refert 
et de iis quid iudicandum sit viri doctissimi dissentiunt 
et, ut opinor, dissentient (conferas velim ea, quae Leo 
exposuit in libri quem supra dixi capitibus V. et VI. 
cum illis, quae Lindsaius statuit in libri sui capite VIII. 
paragraphi 6.)*). lam vero proficisci ab hac parte rem 
maxime dubiam ambiguamque duco, a qua anxie caven- 
dum sit: namque periculum est, ne hac ratione instituta 
et hac norma iudicii adhibita ad coniecturas falsissimas 
deducamur. 

Atque etiam hoc mihi licet praefari: veritus enim, 
ne opus nimium intumesceret, satis habui in hac quidem 
commentatione tantummodo de corruptelis verborum 
disserere et id quidem eo magis, quod vel ex hac parte 
argumentationis illa controversia satis certo diiudicari 
potest. Neque tamen deero illi alteri muneri et quomodo 
iudicandum esse censeam de versibus insiticiis aut sup- 
positiciis qui perhibentur prima quaque occasione si licet 
proponam. 

Capnt I. 

Sed priusquam aggrediamur ad corruptelas ipsas, 
disputandum nobis est de iis locis, quibus scriptura 
codicum etsi a compIuribuS viris doctis in dubium est 
vocata, tamen ab omni suspicione videtur vacare. 



*) de hiatu Plautino nupemme dedita opera egit Eugenius 
Krawczynski in dissertatione Vratislaviensi 1906. 

Stich, 620. id mi sqteris est (lo)ci A 

— — id mihi saterest loci P 

Non sine causa Seyffertus (BerL Phil. Woch. XVI. 234) 
Palatinorum scripturam Plauto vindicasse mihi videtur 
collectis Ter. Ad. 295 {e re nata), Plaut. Bacch. 218 
(ut hanc rem natam intellego)^ Truc. 962 {ut rem natam 
video), Capt. 569 (ut rem video). Neque enim potest 
dubitari, quin ,e re^ i. e. jsicut res fert vel poscit^ (nach 
den Umstanden) cum sententiarum contextu sane bene 
conveniat. Confer etiam ^ex tempore\ quod apud Cice- 
ronem saepius idem sibi vult atque sicut tempus poscit 
velut de off. III 6, 32; de orat. II 60, 246. Quae cum 
ita sint, sola verborum collocatio sane contorta fortasse 
scrupulum nobis iniciat. Sed ne hanc quidem dubita- 
tionem mihi satis gravem videri confiteor, quoniam per- 
saepe quemadmodum verba apud Plautum collocata sint 
habemus quod miremur (cf. Asin. 32). Ceterum re vera, 
id quod Leo pro explorato habet, conflatas esse duas 
lectiones (^aatis eat^ et ^sat erit^) velut Cist. 111, ubi ,e8t^ 
ipso verbo ,m<^ excipitur, hoc quidem loco parum mihi 
videtur esse perspicuum neque aut Ambrosiani aut Pa- 
latinorum scriptura satis illustrari. 

Stich. 696. tamen vivimus noa, tamen efficimus pro opibus 

noatra moenia AP 
ybibimus^ pro ^vivimua^ primus reposuit Ritschelius et 
adsciverunt recentioris aetatis editores quantum scio 
omnes, sc. litteras B et V in libris inter se commixtas 
esse rati, quae opinio quamquam ipsa per se haud dubie 
vera est multisque exemplis*) coraprobatur, tamen in 



*) B ceesit in V: 
Truc. 115: abis A — aris P. 

179: acerbo A — acervo P. 

312: bibiiis A — vivitis P. 
Stich. 694: bibunt P — viunt A. 

hunc locum cadere mihi quidem non videtur. Quid 
enim est, cur offendamus in verbo ,vwimu8\ quippe 
quod optime conveniat cum iis quae sequuntur et quae 
aequabilia esse vel anaphora ^tamen^ indicatur? Atque 
nos quoque, ut opinor, quid Plautus sibi voluerit, 
cum in tali rerum contextu dixerit ,tamen vivimua no8\ 
sane bene animo nobis informemus, siquidem similes 
quasdam nostrae linguae locutiones nobiscum considere- 
mus. Quin etiam neminem in scriptura tradita offensu- 
rum fuisse credo, nisi metrica versus forma difficultates 
creasset. At tamen facile toUuntur hae difficultates, dum 
verbo ^vivimus^ adhibeatur mensura bisyllaba. Ac ne 
inaudita quidem est haec mensura, quoniam quae vis 
inest in littera v, eam non raro exstingui satis constat. 
Exempli causa, ut non dicam de huius litterae vi in 
ipso exitu verborum sublata (velut jsirisy sirit, sirint; 
noriSy noras^ nosti^ aliaque; cf. etiam Asin. 501. Cas. 543. 
Mil. 1038. Pers. 834. Trin. 169: -avit monosyll.), affero 



Stich. 706: bibimus P — viv(imu8) A. 

Pseud. 117: dabis A — davis P. 

Siich. 68: offirmabit P — offirmavit,k, 

146: au8cultabimu8 P — avscultavimus A. 

Truc. 198: exibit A — exivit P. 

Epid. 658: saevibit — saevivit A. 

Cas. 140: versabere B^ — versavere AB'E (item V). 

1012: memorabimus A — memoravimus P. 

V cessit in B: 

Truc. 141: veneris publicum A — bene res publicum P. 

Merc. 539: periuravit P — periurabit A. 

Poen. 1018: vendundas A — bendundas P. 

Pers. »322: bcmis A — vobis P. 

588: velle P — belle A (cf. Most. 806). 

Pseud. 19: iuvabo P — iubabo A. 

Stich. 502: auspicavi P — auspicabi A. 

533: lava P — laba A. 

Epid. 221: veneficam P — beneficam A. 

Poen. 1016: arvinam — arbinam AP. 

cum notissima illa ^ditiae^ dis^ ditior^ ditisaimus; iunior 
(pro yiuvenior^)'^ m, aultia; nolo^ malo; neuy aeu; aucepsy 
augur, auspea^ et cetera tum maxime haec: 

navis] monosyll. Men. 344. Bacch. 797, quorum 
versuum scriptura a pluribus admodum iniuria in dubium 
est vocata : immo vero inter se sustentant hi duo versus ; 
cf. ^nauta^ cuius verbi forma genuina ynavita^ occurrit 
Men. 226. 

cavi88e] bisyll. Bacch. 1017. 

clavator] bisyll. Rud. 804. 

obliviscendi] quadrisyll. Mil. 1359. 

divinam] Epid. 316 (nam ydinam^ videtur legendum 
esse, seu cum B^ ,dinam^ seu cum ceteris ^divinam^ 
scribitur, quoniam ante ydum'^ reponatur vel ,ut' (cf. 500) 
vel yquae^ (cf. 418, 466) prorsus necesse est. 

Maxime autem attendendus est Ter. Andr. v. 51. sq. : 

,nam ie postquam excessit ex ephebis Sosia et 
liberiu8 vivendi fuit pote^tae, nam antea^ sqq. 

ubi orationis formam, cum sententiae praecipue satis 
faciat, minime temptandam esse Vahlenus causis rationi- 
busque demonstravit (y^ TJber die Ver88chlu88e in den 
Komodien des Terentius'^, p. 26 sqq). lam quod attinet 
ad formam metricam, posse cum Lachmanno verbum 
yliberius^ pro trisyllabo haberi aut alio modo nescioquo 
temptari utique nego, immo nullam aliam rationem 
ineundam esse statuo nisi eam, ut verbo yvivendi' adhi- 
beatur mensura bisyllaba, cui mensurae suffragati sunt 
iam Schopenus {de Ter. et Don., p. 6) et Klotzius {Alt- 
rom, Metrik^ p. 286). Huic Andriae versui Klotzius 
adiunxit Poenuli v. 1187, ubi yvivimus^ eodem modo 
tractandum esse affirmat. Idem hoc cadit in Trin. v. 295 
{yvivito' bisyll.: nam mensura est anapaestica). Atque 
etiam in Bacch. v. 191, sicut in libris traditus est: 

quiay si illa inventaet quam ille amat, vivit recte et vaUt 

editores offensuros aliumque alia verba e textu eiecturos 
non fuisse existimo, nisi eadem difficultas metrica appa- 
ruisset. Nunc autem versum censeo integrum esse relin- 
quendum et sic legendum: 

quiay si illa inventast quam ille amat vivit recte et valiL 

Sed si quis contra hoc dicat ^vivit supervacaneum atque 
adeo ineptum esse, cum iam v. 188 Chrysalus Pistoclero 
praedicaverit erum suum vivere, eum moneo, ut probe 
secum contempletur et haec ipsa verba et ea quae 
sequuntur: nam dicitur non yvivit\ sed yvivit recte\ quod 
non idem est. Accedit quod verbis ^vivit recte et valet^ 
optime respondent verba yminus valet moribundusque 
e8t\ qua verborum coUocatione oritur chiasmus quidam 
ut opinor haud vituperandus. jrecte^ vero, quod una 
cum particula ,et^ seclusit Ritschelius, deesse neutiquam 
posse quis est qui non intellegat? cf. cum alia tum 
Amph. 581 sqq. : 

equidem valeo et salvoa aum recte, Amphitruo. — At te 
ego faciam hodie ut minus valeaa et miser eis, 

Ecce eadem concinnitas orationis sc. excepto chiasmo. 
Tantae molis erat unius versus Piautini scripturam 
traditam ab iniustis quae videntur suspicionibus vindi- 
care, id quod mihi contigisse spero. Quae cum ita sint, 
non dubitabimus, ut opinor, etiam verbo ^iuventue^ men- 
suram bisyllabam adhibere Most. 30. Poen. 1183. Pseud. 
202, etsi huius vocis naturam non eandem esse apparet. 
Idem hoc dicendum est de forma ,favitor^ Amph. 67: 
78; 79. Eadem hac ratione haud scio an defendi possit 

codicum scriptura Pseud. 802: 

f 

homtnum avaritia igo sum fdctua improbidr coquds, 

Neque^ enim aut ^hominum^ quam vocem eiecit Lind- 
saius, deesse potest propter ^meopte ingenio\ aut Leonis 
coniectura yhominum vitio\ qua aliquanto exilior fiat 

orationis forina, nobis probatur aut apparet, cur verba 
quaedam quodam modo transponenda sint. Sed haec 
hactenus. 

Mil. 1419. di tibi bene faciant aemper^ quom advocatus 

mihi benest A 
di tibi benefaciant sempery quom advocatus bene mihi es P 

fadest BJ. 
Leo (Pl. F. p. 9.) ab Ambrosiani scriptura profectus 
statuit scribendum esse ymihi venis^ et imprimis explo- 
ratam esse rem existimat, quoniam illud ^bene^ posteriore 
loco positum ab omni Latinitate abhorreat (sprach- 
widrig ut ait ipse) praetereaque poeta ^advocatus tibi eo, 
venio, adsum, adsto^ dicere potuerit, yadvocatus tibi 
sum^ dicere non potuerit. Sed quod hoc dici posse 
negat, videtur errare: neque enim meminit Blepharonis 
verba (Amph. 1038) : 

quid opust me advocato, qui utri sim adoocatus nesciof 
cf etiam Rud. 890. Asin. 57 : 

tun es adiutor nunc amanti filio f 
Pers. 842: effo sum tibi patronus plane. 
lam, postquam illud ^advocatus mihi es^ ab omni su- 
spicione vindicavimus, quaerendum est nobis, conveniatne 
cum hac orationis forma adverbium ^bene\ Atque etiam 
hoc fieri posse assevero, sive eam vim quae inest in 
yOpportune' *), (cf Mil. 898: ybene opportuneque obviam 
es\ quem locum attulit SeylFertus) vel in yOptume' (cf. 
Bacch. 667: ,opiume eccum obviam mihi est^ aliaque), 
sive illam vim, quam habet ^benigne^ (cf Merc. 949. 
Truc. 128: benigne dicis, bene vocas, Men. 387: befie 
vocas) ei tribuemus **). Hinc etiam, ut opinor, intelle- 



*) Idem hoc sibi vult ^hene^ in Catulli c. 40, 3, qui versus 
comparatione dignus mihi videtur. 

**) Convenire autem in talem verborum contextum adverbium 

gitur, quam ob rem ^bonuB^ quod reponi voluit 
Ribbeckius, adsciscendum non esse videatur, praeter- 
quam quod illud ^hene'' in eodem versu alibi aliam in 
partem accipiendum efficacissimum minimeque a sermone 
Plautino alienum est. Denique verbo veniendi apud 
Plautum semper propriam vim attribuendam esse ideoque 
obstare, quominus hoc loco yvenia^ cum Leone in textum 
recipiamus, Seyffertus recte monuisse mihi videtur 
{PhiL WocL XVI. 234). Proinde perstemus in scriptura 
codicum, quamvis certam Leo coniecturam suam esse 
ducat. Ceterum diversa illa verborum coUocatio, quae 
in AP occurrit, mihi videtur repetenda esse inde, quod 
in editione vetustissima aut mihi aut bene perperam 
omissum posteaque suprascriptum fuit, quo factum est, 
ut idem verbum in recensione altera alterum locum 
nancisceretur. Sed perdifficile est dictu, utra tandem 
lectio sit adsciscenda. Ego quidem Palatinorum lectibnem 
anteponam, ut quae praebeat chiasmum a sermone Plau- 
tino haud alienum (tibi bene bene mihi), 

Cas. 157 sqq. fdciani uti proinde ut iat dignua vitdni coldty 

Acheruntis pdbulum^ 

fldgiti persequen- (flagitii AP), 

tem stabulum nequitiae *) 

yflagiti persequenteni' mihi videtur esse retinendum: 

nam accusativus positus est, quasi poeta ex iis quae 

praecedunt plane repetierit ,iilum\ quae orationis forma 

{sc/acere aliqueniy ut sqq.) apud Plautum latissime patet 

(velut Amph. 54 sq. 297 sq. 583 sq. Asin. 28. Aulul. 

443; 797. Capt. 609 sq. Cas. 746 sq. Cist. 645. 



per se ipsum ego qmdem pro explorato habeo. Nempe, nisi ita 
esset, Plauto non licuisset dicere cum alia tum haec (Cas. 615): 
nunc tu mihi amicus es in germanum modum. 
*) Sic posse versus discribi cum Lindsaio consentio; flagitii 
autem Plauto vix esse vindicandum Vahlenus mihi probavit. 

Curc. 691. Mil. 148 sq. 1257; 1322. Pers. 382; 414 
743 sq. Pseud. 112 sq. 166; 214; 1099 sq. Rud. 244. 
Truc. 816; atque etiam cum duplici accusativo verbum 
yfacere^ coniunctum exstat ita, ut ex enuntiato finali 
praedicatum tamquam anticipatum- sit velut Pers. 760. 
Poen. 454. Epid. 606 — recte P — ). Est autem 
yflagiti persequentem^ perinde ut ,Acherunti8 pabulum^ 
et jStabulum nequitiae^ appositionis loco positum, non 
cum prolepsi sicut iis tribus locis, quos ultimos attuli, 
praedicatum intellegendum, quod si ita esset, poetam, 
ne verborum contextus in pravam partem accipi posset, 
sic puto locuturum fuisse: 

flagiti persequens*). 
Sed non hoc refert, ut senex yflagiti peraequena^ fiat, 
immo vero est ^flagiti peraequena^ est ,8tabulum 
nequitiae\ scilicet quo ex tempore Casinam amare 
coepit. lam vero quod participium jpersequentem^ cum 
genetivo coniunctum est, ne hoc quidem suspectum mihi 
videtur, quoniam agitur non de facinore flagitioso, quod 
Cleostratae maritus semel in se admiserit, sed de arte 
vel vitio senis insigni atque perpetuo, quod si ita est, 
participium fere cum genetivo coniungitur; cf. illa 
notissima: 

diligens veritatis; diligentissimus omnis officii; amantissi- 
mus patriae^ rei publicae; neglegens legis, officii; patiens 
laborum; appetens gloriae; cupiens alicuius rei (saepius 

apud Plautum velut Amph. 132. Mil. 997). 
Atque etiam hoc moneo, neque cum Schoeilio ^viam^ 
neque cum Acidalio ^praesepe^ esse addendum; cf. enim 
illud Catulli (c. 61, 103): 

probra turpia persequens 
unde tamen non sequitur, ut hoc loco Casinae genetivus 
flagiti mutandus sit. 

♦) Ipsum hoc reponendum esse Pylades coniecit, iniuria. 



17 



Cas. 821. tua vox superet tuumque imperium: vir te 

vestiat, tu virum despolies A 
superet tuumque imperium: vir(tu)te vestiat, tu virum 
despolies P (post lacunam). 
Ambrosiani versus ita comparatus est, ut salva 
sententia ne uno quidem verbo careri possit : nam inepte 
aut,-}^^' aut,vir^ deleri voiuit Muellerus, ineptius vero,^^*^ 
Lindsaius metri causa, ut ait ipse in adnotatione. Hac 
ex re satis inteliegi potest, quo usque evadat ratio illorum, 
qui omnia non ad sententiam, sed ad metrum referenda 
esse censent. Immo vero rerum ac sententiarum con- 
textum magis spectandum esse quam metrum hoc loco 
non mitto quam vehementissime possum monere. Neque 
adeo opus est quibusdam verbis mutatis et tamquam 
ascia edolatis, quam viam ingressi alii partim impro- 
babilia partim mirabilia excogitarunt. Immo sicut traditus 
est versus utique retinendus esset, etiamsi metrum haud 
mediocres difficultates crearet; nunc autem nullam omnino 
difficultatem creat, nam statuendus est tetrameter ana- 
paesticus hypercatalectus, quales versus metrum excedentes 
a Plauto non sunt abiudicandi: cf. Pseud. 602. [Amph. 
1062.] Rud.928., verisimiIiteretiamPseud.178. (Mil. 1066. 
consulto praetermittam, quoniam res dubia est) et Cas. 217., 
quem versum a multis frustra temptatum censeo meti- 
endum esse sic: 

omnibus rebiis ego amorem credo et nitdribus nitidis 

dntevenire 

(sc. ,ego^ cum syllaba altera hiatu ante vocalem correpta). 

Cas. 976. quid fecisti sdpionem aut quod habuisti 

pallinm AP. 
^scipionem^ tametsi ab omnibus, quin etiam a Lindsaio 
reiectum est et repositum ,scipione% tamen recte, ut 
opinor, scriptum est. Etenim sententia, praesertim si quae 

sequuntur attento animo spectamus, videtur supplenda 
esse sic: 

quid fecisti (eo) quem habuisti scipionem aut quod habuisii 

pallium f 

qua in forma orationis integra ac solida neminem, qui 
quidem Plautinum morem loquendi satis cognitum habeat, 
tantillum existimo offensurum esse: nam ,scipionem' et 
^pallium^ accusativi positi sunt quasi assimilatione quadam 
casuum, qua assimilatione substantivum (vel pronomen) 
accommodatur ad pronomen relativum*) atque adeo, sicut 
persaepe fit, in ipsam sententiam relativam inducitur. 
Is usus loquendi quam late pateat intellegitur ex his 
exemplis, quae contuli et quorum simplicissima maxime- 
que perspicua sunt ea, quibus substantivum ad relativum 
pronomen accommodatum demonstrativo quodam exci- 
pitur et tamquam restituitur velut Mil. 73 sq.: 

yUt in tabellis quos consignavi hic heri 
latrones^ ibus dinumerem stipendium^ 

quod exemplum nihil distat ab usu Ciceroniano. Addi 
velira exempla haec, quae tamen omnia ita sunt com- 
parata, ut substantivum vel pronomen in sententiam 
relativam non inductum, sed ante ipsum pronomen re- 
lativum positum sit : Asin. 436 sq. Aulul.574. Bacch. 420. 
Capt. 110 sqq. Men. 57 sqq. Mil. 140 sqq. Most. 250. 
Poen. 644; 769 sq. Pseud. 718 sq. Rud. 1065 sq. 1291 sq. 
Trin. 137. Truc. 745. 

lam affero exempla ea, quae, cum substantivum vel 
pronomen casus assimilatione ad relativum pronomen 
accommodatum nullo demonstrativo excipiatur, aliquanto 
difficiliora sunt, atque ea ad gradum difficultatis digesta: 



*) Atque etiam contraria ratio in lingua Latina latius patet, 
qua de re nuper copiose disseruit Eicardus Foerster in annal. philol. 
suppl. 27, 170-194. 

Merc. 230: ei ne noceret quam domi ante habui capram 

(pro yCapra^) 
Merc. 702 : em quoi te et tua quae tu habeaa commendes 

viro (pro ,virum^) 
Merc. 747: sed eccum qui noa conduxit aenex (pro ysenem^) 
Epid. 458 sq: quem dudum Epidicus mihi praedicavit 

militem (pro jmilea^) 
Bacch. 972: ut sit muUum qui triumphent milites (pro 

^militibus^) 
Rud. 52: et aliarum itidem quae eius erant mulierculae 

(pro ymuliercularum^) 
scilicet substantivum in ipsam sententiam relativam in- 
-ductum est. Graeca exempla cum alia addiderim tum haec:. 
Eur. Herc. fur. 1163 sq.: 

^xo) avv akkoigj ot naq' ^Aaoanov ^occg 
(jisvovaip svonXoi y^g ^A^fjvaioav xoqoi. 
Eur. Electr. 855 sqq. : €QxsTai 6i aol 

xfXQa imdsl^oaVj ovxl FoQyovog (piQoav^ 
aXV ov CTvysTg Aly^a&ov. 
Eur. Iphig. Taur. 64: 

avv nQoanoXotaiv , ug sdcox^ fjfATv ava^ 
'EXJifjvidag yvvatxag, 

ibidem 1294: ov & idsXv &sXsig 

avaxta x^Q^^^ (fQOvdog sx vaov av&stc. 
Audacissima vero exempla sunt haec: 
Curc. 419: sed istum quem quaeria ego aum (^pro yiste'). 
Trin. 985: quia illum quem ementitua es ego aum ipsus 

Charniides (pro yille^) 
Epid. 448 sq. : sed iatum quem quaeria Periphanem Pla- 
tenium (?) ego aum (pro yiste Periphanea Plateniua^) 
Ter. Eun. 653: eunuchum quem dedisii nobis quas turbaa 

dedit (pro ^eunuchus^) 
Amph. 1009: Naucratem quem convenire volui in navi 
non erat (pro yNaucratea^) 

Rud. 1240 sq.: ille qui consulte, docte atque astute cavet, 
diutine uti bene licet partum bene (pro jilW) 

Bacch. 935 sq.: nani ego has tabellas obaignataSy con- 
signatas quas ferOy non sunt tabellaey sed equos 
quem miaere Achivi ligneum (pro yhae tabellae^ et 
yligneua^) 

Men. 311 sqq.: nummum illum quem mihi dudum poUi' 
citua dare 



iubeaSy ai sapiaSy porculum adferri tibi (pro ,nummo 
illo') 
Aulul. 595 : quasi pueri qui nare discunt scirpea induitur 
ratia (pro ypueria^) 

Mil. 597 sq.: ne uspiam insidiae aient concilium quod 
habere volumua (pro ,concilio^) 

Men. 1052: erupui homines qui ferebant te aublimen 
quattuor (pro ^hominibus^; pro ^qui^ repositum est 
yquom^ a Ritschelio et Leone, iniuria: neque enim 
audacius dictum est hoc quam cetera et sane 
tolerari posse iam intelliges). 

Quae cum ita sint, nihil iam, ut opinor, obloquerentur 
viri docti, si in illo Casinae versu orationis forma sic 
esset concinnata: 

quid feciati scipionem quem habuisti aut palliumf 

Nam quin senex antea scipionem habuerit perinde ac 
pallium, non est dubium^ immo in adulterio et pallium 
et scipionem perdidit (cf. v. 1009). Nunc autem, quoniam 
enuntiatum relativum non ad prius, sed ad posterius 
membrum est accommodatum atque adeo ante hoc 
positum, haerent omnes, quasi talia prorsus inaudita 
sint: at mihi quidem non modo non inaudita, sed 
etiam admodum tolerabilia videntur. — 

Men. 212. madida quae mihi adposita in mensam 

miluinam suggerant AP 

,in menaa^ reponi voluit Lambinus eumque secutus est 

Leo, iniuria. Immo nihil est quod offendamus in accu- 

sativo; cf. enim Merc. 780: yagite apponite 

opaonium istuc ante pedea illi aeni^ ubi ^istuc^ recte scrip- 
tum habent AP (non ^istic^); pendet autem yistuc^ una 
cum yafite pedes^ e verbo apponendi, non est con- 
iungendum cum yOpsonium^ quod si fiat, sententia in 
deterius vertatur. Comparandus est etiam Aulul. v. 706 : 

,multoque prius me conlocavi in arborem^ 
ubi ^arborem^ ne Leo quidem temptavit. (cf. etiam 
Amph. 304. Merc. 552.) — 

Men. 1166. — — — fore quidem die aeptimi AP 

(spatium ante yfore*^ reliquit A, omisit P)*). 
Aliter distinxit versum Bergkius, cum yfore^ ad ea quae 
praecedunt adiunxit et pro yquidem^ reposuit yequidem\ 
quam mutationem sane facilem adsciverunt Schoellius 
(ed. mai.) et Leo. Verum sitne necessaria maxime est 
dubium: nam verba ,vi8 conclamari auctionem^ ipsa per 
se sententiae utique satis faciunt neque ullo indigent 
additamento (cf. ,auctionem praedicare^ Stich. 195; 244.). 
Accedit quod illud yquidem^ prorsus suo loco positum 
est neque ullo modo videtur esse temptandum: nam 
quae dicta sunt, ea et affirmat et certis terminis circum- 
scribit, quod ita esse apparet cum aliis locis tum Casinae 
V. 300; 389; 390. Poen. 869. Stich. 259., quos locos 
examinandos legentibus permitto. Id autem ipsum im- 
primis convenit in hunc locum. Atque etiam hoc moneo, 
yquidem^ ubi hanc vim habet, semper aut plerumque 
secundo loco (numquam primo) esse positum, unde 



*) Recte Ambrosiani scripturam retinuit Lindsaius. 

intellegitur recte ante yfore^ in A spatium relictum esse. 
Denique vertendum est sic: 

Willst du also, dafl nunmehr die Auktion aus- 
gerufen werde? — Ja, dafl sie stattfinden wird am 
siebenten Tage. 

Similiter comparatus est et Trin. v. 1036. et Mil. 
V. 1401., cuius sententia prorsus absoluta est: 
immo etiam prius verberetur fustibus, — multum quidenu 
Nein, vorher soU er noch einmal mit Kniitteln ge- 
prtlgelt werden! — Ja, geh5rig! 

ymultum^ autem (sc. jverberetur^) dictum est sicut 
Pseud. 556., ubi quod scriptum habent ACD': 
yfiamque edepoly si non dabi8, 
clamore magno et multum fiagitabere' 
utique retinendum est. Nam hic quoque ^multum^ (i. e. nokvi 
entschieden, nachdriicklich, gehOrig) suum locum obtinet 
neque uUo modo videtur esse temptandum (falso re- 
posuerunt ^multo^ Scaliger Ritschelius Leo); cf. 

,multum (vel yplurimum^) amare^ Men. 524. Most. 717* 
,multum valere^ (vel ySalvere^) Stich. 496. Rud. 416. 
ymultum et diu cogitare' Most. 85. 
ymultum ridere alique/n' Stich. 243. 
,multum obiurigare aliquem^ Trin. 68. 
Atque etiam illud ^et' prorsus suum locum habet proinde 
ut Trin. 380. ^et^ retinendum est, quam particulam utro- 
bique traditam secludere nihil aliud est nisi suum ipsius 
sensum poetae sane invito obtrudere. Sed ut redeat 
illuc unde deflexit oratio, agatur de versu 

Most. 794. jAge duc me. — Num mororf — Subsequor te\ 
De metrica huius versus forma, e qua sola pendent 
omnia, confer ea quae exposui ad Capt. v. 925 sqq. 
Nam quod mancum esse versum Leo dixit (p. 11), iure 
dubitari potest, num recte dixerit. 

Trin. 413. Quidy quod ego defrudavif — Em iataec 

ratio maxumaat. AP 

Versum sicut in libris traditum legimus (^quid quod ego^) 

retinendum esse censeo. Nam in correpta prima versus 

syllaba ipsa positione longa non est quod offendamus; cf. 

dumquidem hercle] Trin. 58. 

dumquidem hdc] Bacch. 226. 

meuaquidem hircle] Trin. 559. 

ecquia huic] Truc. 255. 

perque meos] Poen. 419. 

utquidem ipse] Poen. 664. 

immo ut ipae] Poen. 669. 

immo vero] Ter. Phorm. 936. 

immo qudd] Ter. Hec. 437. 

redde cdntionem] Stich. 768. 
Bothio vero, qui vir doctus pronomen ^ego' deleri 
voluit, adeo non assentior, ut non modo necessarium 
esse, quoniam Stasimus se ipsum ero suo opponit, verum 
etiam ictum ei tribuendum esse asseverem. Mirum est 
etiam, quam longe a vero aberraverit Lindsaius, cum 
Fritzschium secutus, qui omnino in Plauto emendando 
nimis infeliciter rem gessisse mihi videtur, illud yquid' 
deleverit. Ecce eandem cantilenam: tamquam ascia 
versus edolantur, ut metrum redigatur in formam simpli- 
ciorem neglecta sane sententia! 

Quoniam vidimus in principio versuum iambicorum 
syllabas positione longas corripi posse ita, ut creticus 
cedat in anapaestum, quaeritur idemne hoc pertineat ad 
syllabas natura longas. Atque proficiscendum esse mihi 
videtur a Persae v. 353. in AP sic tradito: 

Pers. 353. non ego inimicitias omnia pluris exiatumo, 
Itaque pro ynon'' praecipue metricis de causis reponendum 
esse yneque'' censuit Sonnenscheinius, quam emendationem 
esse certissimam dicit Leo (Pl. F. p. 251.). At ex ipsa 

negationis forma in hoc verbonim contextu et hoc loco 
versus posita mihi quidem videtur apparere eam minime 
esse temptandam. Nam de interpretamento {^non^ pro 
yneque^ forma negationis prisca) cogitandum est eo minus, 
quod, si verum et genuinum esset illud neque, per sen- 
tentiarum conexum — qui quidem cum iis quae praece- 
dunt statui potuit — licuisset verbo neque vim usita- 
tissimam tribuere, ut vix intellegas, cur tandem additum 
sit interpretamentum. Praeterea non efficacius dictum 
mihi videri confiteor. Accedit quod exstant exempla 
ea, quibus ,non' i. e. syllaba natura longa in principio 
versuum correpta sustentetur atque confirmetur; cf. 

Pers. 129: ,non ad tstuc, quod tu inaimulas^ 
ubi syllabae tertiae ut ictus tribuatur sententia poscit. 

Most. 624: ^non ego istuc curo^ sqq. 
quem in versum, etsi mancus est, idem hoc cadere ex 
insequenti versu (,zd* bis positum) satis apparet. 

Pro certo exemplo habeam etiam 

Merc. 265: verum ad hoc exemplum sqq. 
(cf. cum alia tum Pers. 335. Rud. 488. 603.) 
De Poen. v. 1042: verum ego hic hospitium habeo sqq. 
et V. 1349. Pseud. 25. 30. Rud. 827. 1300. 

Trin. 133: ^non ego illi argentum redderem^ 
Rud. 1354. Aulul. 283. Bacch. 888. disputari posse in 
utramque partem concedo. 

Ab omni vero dubitatione vacant 
Poen. 1237: ite si itis 
1238: nosne tibi 
quibus locis monosyllaba statuere nihil aliud est nisi 
captioso quodam ratiocinandi genere usum ipsam diffi- 
cultatem declinare. Qua argumentatione coniecturam 
Sonnenscheinii satis redarguisse et versum ab iniustis 
suspicionibus vindicasse mihi videor. De exitu versus 
confer ea quae exposuit Leo (Pl. F. p. 247 sqq.). — 

Trin. 492. saiillum animae qui quom extemplo emisimus A 

salillum — — amiaimus P 

ysatillum'' tametsi, quantum nos quidem scimus, verbi 
ipsius conformatio exemplis prorsus aequabilibus com- 
probari non potest {yvixillumf' Trin. 888.?) — vereor 
enim, ne non sufficiant ad eam sustentandam talia, 
qualia sunt ^tantillum^ pauaillum, aliquantillum' sc. ab 
adiectivis, non ab adverbiis derivata — tamen dubito, 
sitne re vera codicum scriptura ut absurda reicienda. 
ySalillum^ illud quidem Palatinorum, quod anteposuit 
Lindsaius, in hoc rerum tenore plane ineptum est; sed 
merum librariorum mendum est, quo confuderunt litteras 
L et T simillimas. ^satillum^ vero cum sententia mihi 
videtur sane bene convenire, quoniam illis quae praecedunt 
deorum divitiis opulentiisque ,satillum animae^ (so gerade 
Hauch genug, kaum Hauch genug, das biBchen Hauch), 
quod quidem hominibus innatum atque insitum sit, haud 
inepte opponi poterat. In ea vero scriptura, quam 
codices praebent, ,animae\ nihil est cur haereamus, 
immo sine uUa dubitatione nobis licet reponere yanimai\ 
cuius genetivi prisci in ,-ai^ desinentis, ut inscriptionum 
fide comprobatus est, sic in libris Plautinis nuUa vestigia 
insignita reperimus nisi quod in Poen. prol. v. 51. BC 
scripturam ,comoediai^ exhibent insuper falsa verborum 
separatione infuscatam. Recte autem distinxisse mihi 
videtur Leo, cum interpunxerit post solum verbum 
yhomuncuW et ^satillum animai^ sc. ut obiectum cum 
iis quae sequuntur coniunxerit, unde intellegitur non 
esse reponendum ^quam^ pro ^qui^ quae forma posita est 
illa ratione, quae vocatur Satz verschrtakung ; cf. cum 
aba tum Truc. 234: 

nisi qui modo quom dedeinty dare iam lubeat denuo, 
de quo versu postca agendum est. — 

Truc. 232. dum habeat, tum amet: ubi nihil habeaty 
alium quaestum coepiat AP. 
Pro ^tum^ reponendum esse ydum'' censuit Lambinus*) 
sine dubio recordatus cum alia tum illa CatuUi (c. 62, 
45. 56.), quae tamen mutatio sitne necessaria, ut opinor, 
licet dubitare. Nam praeterquam quod haec tanta con- 
cinnitas orationis hoc loco flagitari mihi non videtur 
(cf. enim v. 217: jdum /uit, dedit^^ videlicet idem est 
sententiarum contextus, vel. v. 190: ^cum amamus^ tum 
perimus') atque adeo fortasse mireris ipsum illud ,tum^ 
in libris esse servatum ac non, id quod nimis facile 
potuit fieri, a librariis ipsis mutatum in ,dum* — immo 
mihi quidem ipso verborum tenore videtur indicari ,tum^ 
verum et genuinum esse — haud scio an illa verba 
paulo aliter accipienda sint aut possint certe accipi sc. 
ita, ut protasis condicionalis sit (sicut etiam jubi' saepe 
apud Plautum vim condicionalem habet) eademque 
adverbio ytum^ efficaciter excipiatur, quo de usu vere 
Plautino, ne eadem iterum exponam, legentes delego 
ad ea, quae disserui ad Stichi v. 593. Vertendum 
autem mihi videtur sic: 

Wofern er hat, dann mag er lieben; wenn er nichts 
hat, mag er einen anderen Erwerb sich suchen! 
Ceterum Pseud. v. 1127., qui versus, si strictim atque 
obiter rem percurramus, haud dissimiiis esse videatur, 
esse corruptum inter omnes convenit excepto Lindsaio. 
Cf. quae ad locum explicavi. 

Merc. 761. te odisse aeque anguis. — Egone istuc dixitibif 

AB {aeque atque CD). 
Recte hunc versum restituisse mihi videtur Seyfi*ertus, 
cum scripserit sic: 

te odisse atque anguis. — Egone istuc dixi tibif 



*) Lambino adstipulatus est Hauptius opusc. II, 473. 

quam formam versus Leoni non esse probatam haud 
mediocriter admiror*). Nam ^atque^ si quidem in tali 
rerum contextu positum est, in prisco sermone idem sibi 
velle quod ,aeque atque\ hoc quidem inter plerosque 
convenit aut aliquando certe conveniet; cf. enim 
Bacch. 549: 

aicut est hiCy quem esse amicum ratus sum atque 

ipsua 8um mihi. 

Stich. V. 271: aatin ut facete dtque ex pictura dstitit 

ego minus fidenter afiferam, quoniam hiatum illum, qui 

intercedit inter facete et atque^ inserto verbo aeque 

facillime removeri posse apertum est. 

Eodem modo accipiendum est aut interpretandum 
^atque^ post comparativum usurpatum velut Cas. 861. 
Merc. 897. (sc. cum abundantia quadam positum pro 
^quam^ sicut etiam ^aeque^ vel ^adaeque'' identidem cum 
comparativo abundanter coniunctum exstat velut 
Capt. 700; 828. Merc. 335.). Corruptelae autem, si quae 
est, natura posita est in ipsa scriptione maiuscula: 
etenim littera E, ex qua pendet summa rerum, cum in 
A incerta sit, aut ipsa T est aut certe a librario facillime 
cum littera T confundi potuit. Atque idem hoc fieri 
potuisse in recensione P quis est qui infitietur? — 

Poen. 922. ^ero uni^ scripturam codicum corruptam 
esse ratus Leo quod in Pl. F. p. 240. ,^ro uni^ inquit 
hat ja jetzt wieder Liebhaber, me ipsum quoque in his 
numerari velle profiteor: nam primum quidem mensura, 
in qua Leo maxime off*endit, praesertim in primo ver- 
suum pede adeo non inaudita est, ut vel ex hac una 
scaena satis multa exempla colligere possis quibus con- 
firmetur: exempli causa pono v. 890. {ySed hoc tu^\ item 



*} Ipsius vero Leonis coniectura, quam in adnotatione posuit, 
mihi videtur supervacanea ideoque reicienda. 

V. 1297. yquid hoc est^), quo in versu syllaba non posi- 
tione modo, sed etiam natura longa (hoc) nihilo setius 
corripitur; cf. etiam 

viroa nostrds] Stich. 98. quis haec eat] Stich. 237. 
ndvoa oportet] Truc. 244. ndvo lib^rto] Epid. 727. 
idcon adsimulem] Bacch. 75. mdnus /erdt] Bacch. 480. 
tibi aut quoi] Bacch. 491. tibi os senex] Cas. 496. 
ndvom nuptum cum ndvo marito] Cas. 859. 

Eos vero locos, quibus syllabas positione tantum longas 
apud Plautum correptas invenimus, paene innumerabiles 
esse inter omnes constat. Quae cum ita sint, non assen- 
tior Lindsaio, qui huic versui iambicam mensuram esse 
adhibendam statuit. Deinde autem verborum ac senten- 
tiarum aequabilitas mihi videtur poscere, ut ,ero^ reti- 
neatur, quoniam inter se respondent cum alia (sc. yintus 
— hic^) tum ^ero uni' et yvobia omnibus^. Accedit denique 
facetia vel si mavis annominatio illa, qua ^ero^ bis po- 
situm alibi aliam in partem accipiendum est (cf. Anc. 
Edit. p. 55.). 

Poen. 928. Atque etiam aliud quiddam in eadem 
hac parte fabulae dignum est quod attendatur: nam quod 
A traditum exhibet ,remoror', hoc temptandum non esse 
censeo. Immo cum parataxi verba mihi videntur con- 
struenda esse sic: 
remoror: si sit qui malam rem mihi dety merito fecerit, 

Verbo remorandi autem tribuenda est hoc loco vis re 
flexiva (= ^me remoror^ vel ^me commoror^ v. 924.), id 
quod mirum non est et exemplis potest comprobari 
(velut Cas. 804.). Ad sustentandam vero hanc verborum 
constructionem prorsus usitatam si sit qui , , . . def^) 



*) Hoc modo circumscribitur orationis forma simplox zi quis 
det sqq. 

etsi exemplis ne opus quidem est, tamen delego ad 
Poenuli v. 1119: 

est qui illam conventam esse volt. 
cf. etiam Asin. 232; 242. Cas. 689. Trin. 91 sq. 268 sq. 
Sic codicis rescripti lectionem, quam aspernati sunt 
editores quod sciam omnes, satis confirmasse et ab omni 
suspicione vindicasse mihi videor. Sed longissime, id 
quod declarare mea maxime interest, a vero aberravit 
Leo, cum corruptelam in P traditam {^remor^) in A 
grassatam esse praedicavit (Pl. F. p. 8.). Immo contra- 
rium est statuendum: veram scripturam exstare in A, 
falsam in P eo referendam esse, quod litterae yor^ semel 
tantum scriptae sunt, qualia menda in libris latissime 
patere quis est qui nesciat? — 

Poen. 1188 sqq. His de versibus, quoniam Leo in 
editione sua dicit haud scire sese an spuria sint verba 
^rebua meis agundis^ primum, ut si qui ex hac adno- 
tatione oriri possint errores praecidam, gravissime hoc 
moneo, ab ipsa orationis forma (sc. , da diem hunc aoapitem^ 
cf. Epid. 341.) utique desiderari dativum seu personae 
(velut ,mihi^) seu rei, qualem dativum eundemque aptissi- 
mum cum libri praebeant, cur temptemus nihil omnino 
esse assevero, nisi forte ofi*endas temere in numero plu- 
rali. Hoc primum firmatum ac stabilitum volo. Deinde 
quod Leo Muelleri sententiam secutus ylibertatem^ inter- 
polatoris esse statuit, ne hoc quidem mihi probatur: nam 
etiamsi nostra aetate sunt, qui pro rerum tenore melius 
aut rectius ducant yhas redde mihi^ vel ,ha8 redde mihi 
in potestatem' vel tale aliquid, cur putemus ipsum hoc 
Hannonem cogitare aut praedicare debuisse? Nonne hoc 
est suam ipsorum sententiam poetae iniungere? Accedit 
quod haec orationis forma ne aliena quidem est a sen- 
tentia: namque implorat Hanno lovem, ut filiabus, quas 
apud lenonem servitute premi et quibus peiorem etiam 

sortem instare cognovit (cf. v. 1139 sq.), libertatem reddat. 
Hoc enim maxime refert, ut libertatem recuperent, id 
quod brevi eventurum esse haruspex illis ex victimarum 
extis portendit (cf. v. 1205 sqq.). Quid verbis opus est? 
Tum quoniam inter se discrepant yUt^ et imperativus qui 
sequitur, reponendum est ^et^^ id quod sine uUo scrupuloj 
ut opinor, facere possumus, quippe cum in A scriptura 
sit incerta. De coeptae constructionis mutatione, quam- 
quam talia ipsa per se non inaudita sunt, tamen hoc 
loco minus cogitaverim, quia servandam esse censeo et 
concinnitatem sententiarum et constructionis simplicitatem, 
quae turbarentur, si inter se sequerentur duae sententiae 
finales. Denique quod ad metrum attinet, ego quidem 
ad rem magis illustrandam suadeo, ut versus 1187 — 1190. 
dispescantur in dimetros anapaesticos, quod nullo negotio 
fieri potest. 

Juppiter qui genua colis dlisque hominum^ 
Per quem vivimus vitdlem aevom, 
Quem p^nes spes vitae sunt hominum 
Omnium^ da diem hunc sospitem, quaeso, 

Et quibus annos multos carui 

Quasque (^) patria perdidi parvas, 

Redde his libertatenij invictae 

Praemium ut esse sciam pietati, 
Relinquuntur in mediis his dimetris verba ,rebus meis 
agundis% quae sicut tradita leguntur repraesentant iustum 
dimetrum bacchiacum. Eandem hanc metri formam, si 
universam rem spectamus, antehac iam Goetzium sta- 
tuisse cognovi, nisi quod in dimetrorum formam omnes 
hos versus redigere noluit. Ceterum ,e patria^ scriben- 
dum esse cum Camerario consentaneum est. — 

Stich. 243. Eu ecastor risi te hodie multum. — 
Quando aut quo in locof AP 

Quae inest in hoc versu sententia, ea non modo non 
vituperanda est, sed ne uno quidem verbo, ut opinor, 
careri potest salvo sententiarum tenore. Itaque optime 
res comparata esset, nisi versus metrum excederet. 
Videtur enim versus esse septenarius trochaicus mediis 
senariis immixtus. Quapropter Studemundus coniecit in 
unum versum coaluisse duo senarios tales: 
eu ecastor {semper mihi quidem tu Gelasimu^s 
nam"> risi te hodie muitum, — Quando aut quo in loco? 
parum accommodate ad persuadendum. Nempe laudat 
Crocotium parasiti facetiam, qua dixit iam non Gelasimo, 
sed Miccotrogo sibi nomen esse, id quod intellegitur e 
verbis ,eu ecastor^i sed si ita esset, ut Studemundus rem 
se habere vult, illam facetiam tamquam detrectaret, 
quae detrectatio cum voce laudantium non conveniret. 
Quae cum ita sint, Lindsaium secutus verba ^eu ecastor' 
extra versum ponenda et versum ipsum sic legendum 
esse statuo: 

risi ted hodie multum, — Quando aut qud in locof 
Mil. 1066. eadem verba (,^w ecaator^) sintne cum Lindsaio 
extra versum coUocanda potest fortasse dubitari. — 
Caute dubitanterque addo hos locos: 

Men. 201. Verba ,haud Hercules^ aut transponenda 
sunt cum Lambino*) aut faciendum est cum Lindsaio, 
qui ,haud'' in fine versus superioris collocandum esse 
censet (p. 79. adn. 3.). Eadem haec ratio non temere 
potest institui Pseud. 835, ubi ^aut'' (nam quod A praebet 
,haut% ortum est falsa vocis ineuntis ad proximum verbum 
accommodatione, cuius exempla libri suppeditant plura 

velut 

Poen. 184: Aauri et hominis P — A n. I. 
345: Zaurei lymphatici A 



*) Festi testimonium (p. 302.), quippe cuius lectio sit lacunosa, 
magis ambiguum est quam unde certa coniectura capi possit. 

Poen. 481 : ^/andiculos globos A 

994: quo ex g^i/oppido B (fortasse) 
Pseud. 229: phoenici pAoenicio P 
Stich. 59: Ais habitu hau A 
- 152: heri Aaut hodie A) 
in principio v. 836. in AP traditum transferendum vide- 
atur in finem versus superioris. Stich. 259. interiectionem 
^av!' ineunte versu in AP traditam Leo recte in finem 
versus praecedentis transtulisse mihi videtur, qua ratione 
V. 259. quin fiat politior vix est dubium. Mil. 1132. recte 
yAcroteleutium aut exhibet A in fine versus (P omisit 
,aw^O? quod exemplum ipsum per se satis est ad con- 
firmandam illam rationem, quam Lindsaius identidem 
persecutus est. Item Cas. 678. A recte praebet ,tV in 
fine versus, ubi servandum est; cf etiam Men. 592: ,eon- 
troveraiam ut A (recte ut opinor). 

Ductus autem ita rem gessit Lindsaius, ut opinor, 
illa Vahleni commentatione, quam inscripsit tjher die 
Versschlusae in den Komodien des Terentiua (Berol. 1900). 
Contrariam rationem iniit Hertzius inTrin. v.96 (P— An. I.), 
cum jSdo'' in principium sequentis versus transtulit. 

Et profecto concedendum est vel in optimis codicibus 
non raro strages ac ruinas editas esse eo, quod librarii 
vel grammatici neglecta exemplaris scriptura existima- 
runt ea verba quae inter se cohaererent non esse di- 
iungenda ita, ut verbum alterum alteri versui attri- 
bueretur. Quin etiam in eo est, ut, sicubi prorsus 
eandem scripturam exhibent ambae recensiones, ex ea 
re nullae coniecturae fieri possint. 

Itaque non inepte ille Menaechmorum versus legi 
potest sic: 

Herculea aeque*) magno umquam dbatuUt periculd. 



*) aeque minime suspectum est; cf. Asin. 493. Epid. 307. 
Mil. 1293. Most. 302. Stich. 274. 

Most. 1043. Nam erus me postquam ru8 misit ut filium 
8uom arce88erem AP. 

Sintne re vera cum Bothio transponenda verba ^utfilium'' 
licet dubitare. Immo concedendum est posse versum 
immutatum legi sic: 

nam eru8 me 'po^tquam rus mi^ity utfilium 8uom arc^88er^m 

nam ut est versus septenarius trochaicus, statui potest 
etiam caesura iambica in quarto versus pede (sc. post 
^mi8it% cuius verbi mensura ipsa haudquaquam suspecta 
est; cf. Capt. 9: vindidit, Epid. 243: evenit. Men. 921: 
percipit, Pseud. 311: via:it. Poen. 1059: emit, Poen. 260: 
excidit, Merc. 710: vidit), — 

Rud. 763. Sintne necessario quaedam verba trans- 
ponenda, id quod fieri complures viri docti voluerunt, 
de ea re, ut opinor, licet dubitare. Nam etsi producta 
verbi yme88i8' syllaba altera mihi non probatur, tamen 
haud scio an versus sic legendus sit: 

idm hercU tibi me88i8^in ore fiet mSrgi8 ptignei8, 

Neque enim aut est cur haereamus in littera 8 per 
synaloepham sublata, quoniam syllaba brevis est, aut 
habemus cur ofifendamus in mensura ,hercle\ quippe quae 
confirmetur cum aliis locis tum Curc. 211: 

nquidem hercle mihi regnum detur^ numquam id p6tiu8 
per8equdr. 
Aulul. 40: 

£ai, inquam, age exi: exeundum hercU tibi hinc estford^, 

(videlicet formulam affirmationis semper subsequitur 
pronomen personale)*). 



*) Quae cum ita sint, fortasse retineri potest forma Stichi v. 
474. in AP tradita, quae est: 

lubente hercle me fdcies, — Idem ego istuc scio. 
S. 3 

Neque vereor ne quis verbum ,tam^ ictu produci 
posse iufitietur: nam satis constat apud Plautum syllabas 
in simplicem consonantem desinentes persaepe produci 
et id quidem non modo ante ipsas personarum notas 
(cf. Trin. 375; 1185. Merc. 749; 788; 901. Pseud. 1315. 
Rud. 243. Amph. 719. Asin. 828. Epid. 485. Aulul. 636., 
quibus locis plerisque agitur de ipsa littera m), verum 
etiam in media oratione (cf. Men. 327. Merc. 706; 920. 
Most. 703. Trin. 425 (?). Poen. 328; 1108; 1295. Pseud. 
449; 493; 1258 (?). Cas. 200. Rud. 70. Stich. 344. Curc. 
438., quibus locis sustentantur etiam Pers. 41; 398. — 
,quid^ pro ,quidquid^ usurpatum velut Poen. 881 ; 1087 (?). 
Merc. 991. Amph. 396. Trin. 570. Bacch. 866. — Mil. 
481. aliique, quorum natura est simillima. Cf. etiam ea, 
quae exposui ad Rud. v. 537.)*). — 

Stich. 306. 

simulque ad cursuram meditabor me ad ludos Olympios AP. 
Summa rerum pendet ex ea quaestione, quae sane am- 
bigua est, possitne verbum meditandi coniungi cum 
accusativo pronominis reflexivi, praesertim si inest in 
hoc verbo vis non cogitandi vel deliberandi, sed cor- 
poris exercendi, id quod cadit in hunc Stichi versum 
(cf. Most. 862.). Atqui in eo est, ut rem ita se habere 
nullo omnino exemplo admodum aequabili possit com- 
probari, nisi forte inde, quod participium perfecti ymedi- 
tatus^ et in prisca Latinitate**) et apud Ciceronem 



((uamquam raulto elegaotiorem versum Camerarius effecit transpositis 
verbis ^hercle meK At minus nostrum est ex iis, quae codices scripta 
exhibent, versus quam elegantissimos extricare quam codicum 
scripturam, quacuraque ratione potest fieri, tueri ac servare. 

*) Sane dubitanter hoc admiserira in Poen. v. 479: nara pro- 
fecto ^dd/iaeresceret^ aliquatenus suspectum est neque prorsus eius- 
dem generis est ^redducere* taliaque (cf. Capt. 923.). 

**) cf. Pseud. 941. 

aliosque persaepe passivam vim habet atque adeo de 
personis interdum dicitur (velut ,probe meditatus^ Mil. 
903. Trin. 817; ypermeditatus^ Epid. 375.), sic colligas 
licuisse Plauto dicere etiam ymeditan aliquem^ vel .ae 
meditari\ Sed cave ne nimium festinanter aut fidenter 
hoc statuas, quoniam hoc exemplum est prorsus solitarium. 
Quam ob ipsam rem nihil, ut opinor, attinet hoc verbum 
comparari cum verbo penetrandi aliisque, quippe quae 
apud Plautum aut plerumque aut non raro cum accu- 
sativo pronominis reflexivi coniuncta exstent. Verum 
tamen quomodo natum sit illud ^me^ si quaerimus, non 
sine causa licet dubitare, num a grammatico nescioquo 
additum sit, quoniam haec verbi constructio ab usu 
posteriorum temporum prorsus aliena erat. Ac ne de 
fortuita quidem corruptela cum aliqua probabilitate mihi 
videtur posse cogitari. Quae cum ita sint, illam verbi 
constructionem, quamvis inusitata esse videatur, etsi 
dubitanter cauteque, tamen adsciscamus et Plauto vin- 
dicemus, cum praesertim idem verbum nonnumquam 
promiscua sententia alibi aliter usurpatum inveniamus 
velut ,8uperare' Stich. 279. (eadem verbi constructio 
occurrit cum translatione quadam sententiae Aulul. 701.) 
et ,8686 8uperare^ Stich. 365. (quod ipsum quoque solum 
eiusmodi exemplum neque vero temptandum est). Se- 
quitur, ut etiam ^ad cur8uram^ intactum relinquamus*). 

Pers. 266. nunc amico homini bibu8 (f) domi(ti)8 mea 

ex crumina largiar A. 
nunc amico hominibu8 domiti8 mea sqq. P. 
Quae sit scriptura genuina valde ambigitur: nam ut 
sententia versus satis perspicua est, sic verba ipsa 
vereor ne certo enucleari non possint. Ac primum 



*) Fortasse etiam sic licet ratiocinari, ut dicamus: meditari est 
exercere; quam ob rem, cum dicatur exercere se ad cursuram^ potest 
etiam dici meditari se ad cursuram. 

quidem hoc moneo, nihil esse quod offendamus in ipsa 
verborum coniunctione yamico komini^ quoniam haec 
forma orationis Plauto tamquam in deliciis fuit; exempli 
causa affero: 
homo amicus] Asin. 445. Bacch. 386; 1156. Curc. 332. 

Pers. 595. Trin. 924. 
servus homo] Asin. 470. Epid. 60^; 327. Mil. 563. Stich. 

58; 442. (cf. 446.); 692. 
homo verbero] Pseud. 1205. homo coquus] Pseud. 792. 
homines captivi] Capt. 100. Men. 79. 
cives homines] Pers. 749. civis femina] Pers. 475. 
meretHx mulier] Men. 261; 335. Merc. 685. Stich. 746. 
puellae meretrices] Poen. 1094. mares homines] Poen. 1311. 
homo amator] Cas. 564. senex amator] Cas. 684. 
amatores mariti] Men. 128. senex maritm] Cas. 35. 
magiater exercitor] Trin. 226. 
anus uxores] Most. 281. (cf. etiam v. 703, ubi verba sunt 

coniungenda sic: 

siquia habet uxoreni dotatam atque anum). 
Neque quemquam in hac re offensurum esse credo, nisi 
metricae difficultates exsisterent atque adeo ex Palatinae 
recensionis scriptura fortasse colligi posset ,homini^ 
additum esse ad sarciendam formam ybibus^ (vel ybubus^)^ 
qua forma quid facerent librarios ignorasse non impro- 
babile esset. At nimis dubia res est neque quicquam 
possumus coniectura assequi nisi probabilitatem maiorem 
vel minorem, cum praesertim eae ipsae litterae, de 
quibus potissimum agitur, in A admodum incertae sint. 
Forsitan profectus a codicis rescripti lectione coniciat 
quispiam scripturam genuinam fuisse hanc: 
^nunc amico homini bubus domitis mea ^x crumina Idrgidr^ *) 

*) Quod attinet ad verborum structuram (sc. dargiri alicui 
aliqua re*), etsi nullo exemplo certo confirmari potest, tamen quo- 
dam modo comprobari mihi videtur coraparatis verbis litandi et 
sacrificandi (cf. Epid. 175. et Most. 241., quo loco in libris corrupto 

Sed si quis haereat in correpta vocis ^amico*' syllaba 
media, is secum reputet, quam multa in fabulis Plautinis 
sint eiusmodi exempla; cf. enim: 
Aulul. 606^ nunc sine omni 
Pers. 37: repdnam in hoc iriduo 
Stich. 697: pdcto ego hoc tecum 
701: dumque se exornat 
718: eripe ex ore 
674: vostrum volo, spectatdres 
Most. 281: anus domi siint 
Bacch. 996: cerae quidem haud parsit 
confer etiam illa, quae saepius leguntur: 
^niinc egOy hercle egOy nolo egd, ndn ego, quin ego, quds 
egOy verum ego, mtelta ego, vidi ego, scibam ego; tu modd, 
qudd modo; nunc tibi, quin tibt, quid tibi, ut tibV *) 



Leonis coniectura praeter ceteras mihi probatur; Stich. 251: ^quot 
agnis fecerat'' sc. sacra) et id quidem eo magis, quod praesertim in 
prisca Latinitate Jiargiri'' etiam absolute usurpatum est (velut Trin. 
742: ein Geschenk, eine Spende, Zuwendung machen). Quapropter 
Pseud. 395 sq.: 

,quid nunc acturu^s^ postfjuam erili filio 

largitu'8 dictis dapsilisf ubi sunt eaP 
illud ^dapsilis'' minus cum Leone nominativum {koyoig ^aipi>Xtig, quam- 
quam ne id quidem ineptum est; cf. enim Epid. 117 : ^beneficum esse 
oratione') intellegendum quam ut ablativum cum ipsa voce ^dictis' 
coniungendum esse censeo. Sed si quis contra hoc dicat Plautum 
numquam nisi nominativum .dapsiiis^ usurpasse, is secum reputet 
apud Graecos non modo daipdi^g^ verum etiam tfco^ilog in usu fuisse. 
Confer etiam Mlaris — hiiarus, imberbis — imberbus^ exanimis — 
exanimus; sacei', -cra, -crum — sacer, -cris, -cre (Men. 290. Rud. 1208.) 
aliaque. Quae cum ita sint, cur nominativum ^dapsiius^ interdum 
usurpare non licuisse poetae arbitramur? Denique anapaestus in 
quinto pede senarii iambici minime suspectus est ac permultis 
exemplis confirmatur. 

*) Hac ratione defendi videtur etiam Most. v. 109L scriptura 
tradita : 

vel /lominem iube aedis manciyio poscere. — Immo Jioc primum voio. 
nisi quod hoc in versu syllaba longa bis corripienda sit. 

Ceterum haud mediocriter miror, quod Lindsaius in 
textum editionis suae recepit scripturam recensionis P 
mea quidem sententia ineptissimam: nam hoc quidem 
pro explorato habeo, eam esse corruptam. Quid tandem 
sibi vult ^hominibus domitis' 'aut quid his fieri vult 
Sagaristio? Aut quid negoti est hominibus domitis in 
crumina? Nugae sunt eae. Immo nihil in crumina 
locum habet nisi ^boves domiti^y quoniam ad boves 
mercandos Sagaristio missus erat; idem hoc ioci genus 
apud Plautum latius patet velut Pers. 317. Asin. 590. 
Truc. 655. — 

Caput II. 

Loci ii, qui utrum corrupti sint necne diiudicare 
non audeam. 

Epid. 466. centones farciaa AP. (^sarcias^ reposuit 
Lambinus, quam coniecturam adsciverunt omnes). Hoc 
de loco quamvis copiose docteque disputaverit Gronovius 
(lect. Plaut. p. 154 sq.), tamen, ut aiunt, acu rem tetigisse 
mihi non videtur. Nam non illud refert, causis rationi- 
busque explanare in locutione ,centone8 sarciaa^ inesse 
sententiam bonam aut fortasse meliorem, verum hoc 
refert demonstrare, pravam esse codicum scripturam 
neque posse tolerari, id quod argumentatione sua ille 
non effecit. 

Baccli. 498. te me amicum atque alios A 
te me amicos atque alioa P 
Res eo magis dubia est, quod cui personae tribuenda 
sint haec verba valde ambigitur. Sed fortasse recte 
coniecit Niemeyerus (de Plauti fab. rec. dupl. p. 34.) cum 
A scribendum esse ,temet amicum\ quae coniectura 
lenissima si est vera, corruptela dumtaxat nulla est. 

TriD. 186. Quae sit scriptura genuina, perquam 
ambiguum est; uam ut in A traditum est: 

jhaace mihi propter res malas famaa ferunt^ 

sic in P scriptum legimus: 

jhaacine me propter res moledictns famas ferunt^ 

qua ex scriptura paulum infuscata nuUo fere negotio 
expediri potest id, quod recensio Palatina videtur 
habuisse : 

jhascine propter res maledicas famas ferunt^ 

Sed iam in medias difficultates incurrimus. Quaeritur 
enim, quae ratio intercedat inter hanc recensionis P 
scripturam et illam Ambrosiani, vel, quoniam huc 
omnia videntur redire, quid sibi velit vocula yme^ in 
codicum Palatinorum textum ingesta, utrum habendum 
sit merum librarii mendum (sc. prava syllabae praece- 
dentis iteratio, quales errores praecipue scriptio continua 
multos praebet) an corrupta sit ex verbo ,m' ab nescio- 
quo olim in margine archetypi adscripto posteaque, 
ut fere fit, in textum exemplaris recepto, id quod Leo 
quidem pro explorato videtur habere conlata scriptura 
Ambrosiani, quo in codice ut aliae quoque correctiones 
ad metrum stabiliendum versui iniungerentur {yhasce^ 
pro ^hasdne^ et ^malas' pro ,maledicas^ eadem illa voce 
,mihi^ e margine archetypi in textum exemplaris trans- 
scripta effectum esse putat (Pl. F. p. 12.). 

Sed cum et illud ipsum ,mihi% quod insiticium esse 
Leo suspicatur, sententiae aptissimum et ^maledicas^ illi 
scripturae Ambrosiani (,malas^) anteponendum videatur, 
non temere, ut opinor, statuamus lectionem genuinam 
fuisse hanc: 

yhasce mihi propter res mdledicds famds ferunt^ 

quae cum metro satis facere non videretur, in recen- 
sione altera alterum in modum — accedente librarii 

mendo in P — esse temptatam non incredibile sit. 
^haace^ autem per apocopen *) videtur legendum esse 
(cf. Most. 796, ubi A verum exhibere censeo, siquidem 
statuitur idem hoc et hiatus legitimus qui videtur: yseae 
hd8ce^\ nam yhaace^ quidem ipsum per se satis est neque 
videtur addendum esse yaedis'-. cf. 798; 800; 822; 823.). 
Quae cum ita sint, hoc loco nihil admodum demonstratur. 

Trin. 213. ,indignum cioitate hac esset vivere^ P 
qua ex forma versus nuUo negotio expediri potest 
scriptura recensionis P: 

yindignum civitate hac esse et vivere^. 
Sed eandem hanc lectionem tantummodo leviter obscu- 
ratam, cuius obscurationis origo repetenda est maxime 
ab inepta quadam verborum separatione, etiam A suppe- 
ditare satis perspicuum est, cuius codicis scriptura est 
haec: 

jindignum dvitate haece sciet vivere^ 

etsi aliquot litterae incertae sunt. Quae cum ita sint, 
adsciscendane sit Gulielmii coniectura, qua suasit ut 
scriberetur : 

yindignum civitate ac aese vivere^ 
solam per sententiam stat. Ego quidem, quamvis aptam 
gradationem haec coniectura sententiae ingerat et quam- 
vis exiguam litterarum mutationem ferat (cf. Pseud. 750.), 
tamen codicum scripturam ut ineptam aspernari animum 
non inducam. — 

Truc. 374. Mihi quidem Abrahamum, quamvis 
copiose de hoc loco disputaverit (stud. Plaut. p. 186 sq.), 
tamen parum persuasisse confiteor. Nam quominus 
constructionem ,poscere ab aliquo' a Plauto utique ab- 
iudicemus, mihi videtur obstare ille Trinummi versus, 



*) Cogitavit de hac re etiam Lindsaius: cf. quae adnotavit. 

quem ipse attulit et in quo praepositionem ,a' delere ali- 
quantum, ut opinor, dubitationis habet. Quid? ,po8tu- 
lare^ cum illa praepositione coniungi potuit, yposcere^ 
non potuit? Nonne hoc quoque statuere quaedam libido 
est? Immo Ambrosiani scriptura: 

,plu8 pollicere quam abs te po8co aut po8tuW 
Du versprichst mehr, als ich von Dir fordere oder auch 

nur begehre 
haud inepta mihi videtur. Non temere igitur usurpata 
esse ponamus synonyma, quorum illud maiorem, hoc 
minorem vim habet. Eodem fere modo de hoc versu 
iudicavit Niemeyerus, qui elegantissimum esse Ambro- 
siani versum dixit (p. 12.). — 

Rnd. 621. yEgo multo tanta mtserior quam tu, Labrax^ AP 
Idem hoc recurrere Stich. 339. {multo tanta plus AP) et 
Men. 800. (multo tanta .... amplius P — A n. 1.) Leo 
recte monuit*). Quae cum ita sint, non agi de corrup- 
tela tamquam cotidiana neque digna cuius ratio habeatur, 
verum aliquid rei in hac scriptura latere Leoni utique 
assentior et id quidem non tam propter ipsum numerum 
quam propter naturam et condicionem harum corrupte- 
larum quae perhibentur — est enim necesse nobiscum 
contemplemur etiam contextum verborum: quamquam 
quid tandem rei sit, ego non magis explanare scio quam 
Schoellius, qui non temere censet retinendam esse hanc 
formam et cogitandum de locutione ex ratione numerandi 
repetita (Goetz. Schoell. ed. min. fasc. VI. praef. p. 10.). 
Ceterum Bacch. 310. (multo tanto carior P — A n. 1.) haud 
scio an librarius in promptu habuerit ^tanta\ scripserit 
autem ^tanto^ cum eius oculi aberrarint ad idem hoc 
verbum in versu insequenti scriptum. — 



*) Men. 680., ubi codices inter se dissident, Lindsaius cum B' 
in textu posuit ^tanta!'; cf. etiam quae adnotavit. 

Pers. 418. stabu/um servitritium ABC 
stabulum servitricium D. 
Ad hunc versum Leo in editione adnotat haec: Vitiosum 
inquit est adiectivum, flagitatur genetivus rei ut 
illa .nequitiae, flagiti, confidentiae^ nec idem est in 
hac librorum memoria ^-tium^ quod y-dum^ — At 
tamen num necesse sit coniecturam ,8erv%tutium^ repo- 
namus licet mihi dubitare. Etenim primum constat 
adiectivo prorsus idem effici atque genetivo (confer, ut 
ex permultis exemplis pauca selecta afferam: 
cella penaria, oleaHa, vinaria, defrutaria; 
pastor columbarius] Varro R. R. III 7,5. 
forum boarium; f piscarium] Curc. 474. 
/. coquinum] Pseud. 790 sq. f.furinum] Pseud. 791. 
sagina cellaria] Mil. 845. reliquiae alicariae] Poen. 266. 
elecebrae argentamae] Men. 377. 
auxilium argentarium] Pseud. 105. 

inopia argentaria] Pseud.^SOO. ictus argentei] Most. 621. 
fui^es thensaurarii] Aulul. 395. 
mercatus meretriciua] Poen. 339. 
tesaera kospitalis] Poen. 958; 1047 sq. 
foimicinua gradus] Men. 888. 
feles virginaria] Pers. 751 ; cf. Rud. 748. 
leoninum cavum] Men. 159. hirundininus nidus] Rud. 598. 
ars parasitica] Capt. 469. spes cenatica] Capt. 495. 
serviles nuptiae] Cas. 68; 73. liberales — ] Cas. 74. 
copia piscaria] Cas. 499. struices patinariae] Men. 102. 
vincla escaria] Men. 94. esuriales feriae] Capt. 468. 
cribrum pollinarium] Poen. 513. ianuae lenoniae] Asin. 241 . 
fides lenonia] Pers. 244. Rud. 1386. 
servitus lenonia] Pseud. 767. lutum lenonium] Pers. 406. 
Accedunt illa usitatiora: 

erile scelus] Rud. 198. erilis metus] Amph. 1069. 
mV^ negotium] Mil. 481. custos einlis] Asin. 655. 
concubina erilis] Mil. 508. flliusfamiliarisy erilis] persaepe. 

Vides quam late apud Plautum pateat hic usus 
adiectivi. Deinde Plautum non una eademque orationis 
forma teneri, sed alias aliter loqui quis est qui nesciat? 
Nam ut unum saltem exemplum afferam, sicut ait 
Asin. 133. yperviitiesy adulescentum exitium^ (simillime 
Pseud. 364.), sic dicit Most. 3: ^eriliB permitie8^\ cf. etiam 
Poen. 381; 463: yhomo trioboW et Poen. 270: yScorta 
diobolaria\ Tum quod Leo ait Plautum ceteroquin 
,8tabulum^ fere cum genetivo coniunctum habere, hoc 
sane concedo; sed quod exempli causa ponit yStabulum 
confidentiae\ mihi videtur errare: nam Most. 350, de 
quo loco agitur, ,confidentiae^ dativum esse intelliges, si 
rerum contextum probe respexeris. Idem hoc cadit in 
Capt. V. 523: 

yuec confidentiae usquam hoapitiumat nec devorticulum dolis^ 
ubi ^confidentiae^ ut dativus sit flagitatur orationis con- 
cinnitate. Neque vero consequens est, ut Plautum 
yStabulum servitricium^ dicere non potuisse iudicemus. 
Denique, si reponamus ,8ervitutium% quid sibi velit 
numerus pluralis parum perspicio, ut non dicam de ipsa 
huius genetivi forma, quam certo testimonio fulciri negat 
Buechelerus (declin. lat. p. 42.). Ac ne scripturae quidem 
yservitritium^ quae non minus falsa est quam falsa esset 
ymeretritium^ vel tale aliquid, quamquam mirum esse 
hunc ambarum recensionum scripturae consensum fortasse 
interponas, magnum momentum tribuo, quoniam aut 
librarios quid facerent hac forma solitaria ignorasse aut 
grammaticos in ea interpretanda (fortasse ita, ut a verbo 
terendi eam derivarent cf. 420: ycompedium tritor^) in 
fraudem incidisse non temere suspicemur. Sed haec 
quidem hactenus. — 

Mil.497. Expurgarevolo me. - Tvnte expurgesmihif AP. 
Hunc versum Ritschelius duplicem in modum restitui 
posse censuit, sive in priore versus dimidio verba trans- 

ponerentur {^vdlo me expurgare, — Tune te expurgea mihif^, 
quam lectionem edidit Bothium secutus) sive ^mihi^ 
tamquam interpretamentum secluderetur et bis forma 
producta (^expurigare^) reponeretur*). Etsi non dubito 
concedere, seu hanc seu illam rationem inierimus, magis 
politum atque limatum versum exsistere, tamen haud 
scio an versus, sicuti traditus est, possit retineri. Nam 
hoc quidem certum est, Plautum huius verbi formas et 
productas et syncopatas usurpasse (cf. Amph. 706; 909; 
945. Aulul. 791. Curc. 171. Merc. 321 ; 322. Trin. 96; 
680.). - 

Pers. 319. Idem hoc cadit fortasse in Pers. v. 319: 

,enim metuo ut possini in bubile (bubilem P) reicere, 
ne vagentur^ AP 
cuius versus mensuram non ferendam ideoque verbum 
^reicere^ traiciendum esse censuit Bothius. At enim 
licet, ut opinor, verbum ^reicere^ in formam vel dactyli 
vel proceleusmatici redigere, qua ratione versui, ut est 
septenarius iambicus, tribuatur caesura trochaica, unde 
sequitur, ut in verbo ybubile^^ cuius syllaba prima videtur 
esse longa, non possit ofFendi. Sed quod attinet ad 
jpossim^ et hiatum subinde statuendum, ego quidem 
censeo cuni Lindsaio reponendum esse et posse sine ulla 
dubitatione reponi ,pom>/n***): nam etsi verum est Plau- 
tum has formas (ysiem, sies, siet^) usurpasse plerumque 
in fine versuum, tamen non desunt loci, quibus illae in 
mediis versibus traditae legantur velut Poen, 148. 
Amph. 130. Bacch. 762: 

ymetuoque ut hodie possiem emolirier\ 



*) Quam Lindsaius cxcogitavit lectionem, eadem, quamquam 
potuisse talia fieri non negaverim, tamen improbabilior mihi videtur 
(cf. quae adnotavit). 

**) tametsi Leo (p. 365.) tres incommoditates metricas hoc 
modo nasci sibi videri dicit: ubi sunt eae? 

Eadem ratione videtur sanandus esse Mil. v. 842., de 
qua re cogitavit iam Ribbeckius. — 

Most. 854. Versum esse confragosum etsi concedo, 
tamen fortasse cavendum est, ne praefracte reiciatur: 
nam quid in A exstiterit, quoniam plurimae litterae 
evanuerunt, certo explorari non potest (fortasse yistanc^ 
et ,abducant^) j etiamsi hoc quidem satis apertum est, 
yaliqtda^ ibi non exstitisse. 

Confragosus est etiam eiusdem fabulae v. 933. ; sed 
num necessario temptandus sit fortasse potest dubitari. — 

Pers. 1. sq. Hi duo versus, quoniam res nimis 
dubia est — nam ut sensus integer est, sic metrum 
turbari videtur — nobis in medio relinquendi sunt. — 

Most. 961. Maxime vero est quod desperemus de 
Most. V. 961., ubi ^ducere^ suspectum est, quam ob rem 
Ritschelius reposuit ,conduci\ Ego quidem hoc tantum 
moneo, nihil esse cur haereamus in infinitivo activi per 
se ipsum. Immo hic ipse optime convenit cum verbis 
yfidicinaa, tibicinas^. Accedit quod formas activas et 
passivas mirum in modum inter se commixtas*) esse ex 
iis quae praecedunt satis intellegitur : quamquam ,p^r- 
graecari^ quidem utrum activa an passiva forma sit 
diiudicari vix potest. Nam etsi plerumque apud Plautum 
invenimus formam ,pergraecari' (velut Most. 22; 64.), 
tamen Bacch. 743. ex codicum scriptura leviter obscurata 
recte extricatum est ,congraecem' , Et profecto inter 
omnes constat, quam late apud Plautum pateat ille 
usus, quo forma activa pro deponenti usurpatur. Sed 
haec hactenus. — 



♦) cf. Ter. Eun. prol. 36—40. 

Caput III. 

Loci ii, qui utrum corrupti sint necne etsi fortasse 
dubitatur, mihi quidem videntur esse corrupti. 

Cas. 49. ^amat efflictim et item contra Jilius^ AP 
Hoc potissimum moneo, non in verborum iunctura 
yitem contra^ ipsa per se esse cur haereamus (cf. enim 
Amph. 222. Aulul. 20. Curc. 163. Pers. 813.), sed in eo, 
quod adverbii ycontra^ vis ac natura cum sententiarum 
tenore parum videtur convenire. Nam praecipue ycontra^ 
apud Plautum dicitur de voluntate mutua (velut de 
amore mutuo Amph. 655. Cist. 95; 132; 193; 239. 
Merc. 919. Mil. 101. cf. etiam Catull. 76, 23.) aut de 
muneribus vel officiis mutuis (velut Amph. 694. Asin. 377. 
Aulul. 20. Curc. 163. Mil. 190. Pers. 813. Trin. 900.; 
huc cadunt etiam illa 

,auro contra' Curc. 201. Mil. 1076. Epid. 411. et 
,auHchalco contra^ Curc. 202. Mil. 658. Pseud. 688.), 
qua cum significatione interdum coniungitur consilium 
adversarii propulsandi (velut Mil. 198.): quae omnia ad 
hunc locum Casinae, ut quidem in libris traditus est, 
non pertinent. Perraro autem inveniuntur loci, quibus 
yContra^ fortasse accipi possit in eandem partem atque 
Graecum avis (vel av) — cui apud Plautum respondet 
^autem^ — velut Mil. 123: ^ubi contra aspexit me\ nisi 
quod hic quoque res sane ambigua est. Nam probabilius 
est hic quoque adverbio ^contra^ tribuendam esse eam 
sententiam, quae inest in Homerico iadvza (iadvia IdsXv 
Od. 11, 143. II. 17, 334) et quae sola convenit in alios 
locos Plautinos velut Cas. 940. Most. 1105. Quapropter 
— etsi dubitanter — conicio versum fuisse mancum, 
excidisse autem ^deamat' (cf. Epid. 219.) vel tale aliquid 
et ad sarciendum versum ab nescioquo ex insequenti 
versu immissum esse illud ^contra^: 

yamdt efflictim et item deamat filius^, 
An sic est scribendum: 

yamdt efflictim et autem deamat filim^ 
(cf. Merc. 119. Mil. 1149. Poen. 841; 926 sq., quibus 

tamen locis positum est ^et et autem')^ Videlicet 

quae medela versui sit adhibenda non minus incertum 
est. — 

Stich. 248. Seorsum a Leone iudico, cum Stichi 
V. 248., sicut in libris legitur: 

rogare iussit te ut opere maxumo 
{rnecum simitu ut ires ad sese domum,) 
corruptum esse arguo, non quo negaverim ,ut'' tam brevi 
spatio intermisso fortasse iterari potuisse — nam verum 
est posse iterari, ubi sententia coepta interpositione aliqua 
praesertim longiore interrumpitur velut Aulul. 792 sq. 
Bacch. 777 sqq. Capt. 248. Cas. 511sq. Pseud. 580 sqq. 
Rud. 1256 sq. Trin. 141 sqq. Ter. Andr. 828 sqq. 
Phorm. 153 sq. (quae exempla pleraque congessit Nie- 
meyerus ad Trin. v. 141.), quamquam ad huncine locum 
id pertineat mihi licet dubitare, quia illa exempla aliter 
comparata sunt praetereaque Amph. 495., quod exem- 
plum solum propter quandam similitudinem comparari 
posse videatur, ,t/i* prius non sine causa Acidalius 
delevit: sed cum yOpere maxumo^ coniungendum sit cum 
verbo ^rogare^ — nam hoc tantum sermoni Plautino 
convenit: angelegentlich, dringend bitten cf. Cas. 21; 
531; 992 sq. Mil. 75. — quid sibi velit illud yUt^ pro- 
fecto non intellego. Quid enim est yOpere maxumo ire'? 
Quocirca ^ut^ delendum est et statuendum falso invasisse 
ex insequenti versu in hunc versum, quem iam antea 
mancum fuisse putamus, nisi quod quemadmodum sup- 
plendus sit sane ambigitur. Ego quidem conicio versum 
sic esse legendum: 

^rogare iussit ted {et id) opere maxumo^ 

(et id: xal tovto: undzwar): quae cum ita sint, facillime 
perspicitur, qui factum sit ut quaedam verba exciderent. 

Mil. 488. — — meamne hic invita (invitam A) hospitain 

tractatam et ludijicatamy ingenuam et liberam AP. 
Recte yin via^ reposuit Camerarius, quoniam illud ^invita^ 
(vel yinvitam^) male convenit cum verbo tractandi, quod 
quemadmodum sit accipiendum intellegitur e versu 510: 
est enim verbum intensivum a simplici jtrahere^ deri- 
vatum et propriam vim habet, quae est hin und her 
zerren. Vix autem cum tali verbo coniungi potest 
yinvitam^, An putamus fieri fortasse potuisse, ut Phi- 
locomasium se tractari et ludificari facile libenterque 
pateretur? Profecto mihi quidem tale aliquid videtur 
prope absurdum. Contra aptissimum est illud ,w via* 
{auf ofifener StraBe), quo reposito rerum tenori ingeritur 
gradatio efficacissima et quod mihi videtur sustentari 
aut commendari verbis ^ante aedis meas^ (v. 510.) in 
eodem rerum contextu positis. Hoc dico, quoniam et 
Leo et Lindsaius codicis rescripti lectionem sine uUa 
dubitatione retinuerunt. Immo ambas recensiones frustra 
esse assevero: yinvitam' vero, quod praebet A, scriptum 
est falsa casuum similitudine, quae quam longe in libris 
pateret et quam nihili aestimanda esset alio loco ex- 
plicavi. — 

Stich. 44. ,etsi illi improbi sint atque aliter 

nos faciant quam aequomst^ sqq. AP. 
^nos' vereor ne non recte scriptum sit; immo exspectas 
aut ^nobis^*) aut ,in nos^ (cf. Amph. 184. Asin. 613. 
Cas. 628. al.), praeterquam quod verbum faciendi, si 
quidem eadem quae inest in verbo aestimandi signi- 
ficatio ei tribuatur, possitne coniungi cum adverbio nimis 



*) Sic Leo cum Guieto. 

dubium est. Nihilo setius codicum scripturam retinuit 
Lindsaius neque adeo suspectam esse in editione sua 
siguificavit. — 

Stich. 175. ^quia inde iam apausillo puero ridiculus fui^ AP. 
Suo iure ofi*enderunt viri docti in verbis yinde iam a^ 
falso collocatis: nam recte collocantur verba sic: ^iam 
inde a" (cf. Pseud. 970. Bacch. 1207. [1006]. Cas. 4. 
Capt. 645. Ter. Ad. 41; 440. — Ter. Heaut. 183. in- 
certum est, utrum .usque' an yinde^ sit delendum, quo- 
niam in hac verborum iunctura utrumque dici potuit. 
Atque etiam Merc. v. 521 : ^matura iam inde aetate^ 
nisi omnia fallunt corruptum Luchsius ad exemplum 
horum versuum recte videtur emendasse, cum scripserit 
^iam inde a matura aetate^), Quae verborum collocatio 
usu Plautino et Terentiano requisita cum metro repugnet, 
relinquitur, ut aut cum Guieto ,inde^ aut, etsi hoc minus 
mihi probatur, ^iam^ deleamus; Goetzio vero, cum utrum- 
que secludi velit et id quidem nulla necessitate coactus, 
minime assentior. Forsitan res se habeat sic, ut duae 
lectiones hoc loco conflatae sint, quarum altera fuit 
,iam a\ altera ^inde a^\ nam conflatas esse nonnumquam 
in libris Plautinis lectiones gemellas, hoc quidem satis 
certum mihi videtur neque adeo ipsum per se impro- 
babile est (cf. Pseud. 372; 389; 392., de quibus locis 
Seyffertus non inepte in hanc sententiam iudicavit), etsi 
cavendum nobis est, ne prima quaque occasione, praeser- 
tim ubi codicum scriptura — scilicet si mente non 
occupata rem tecum consideres — nullam omnino ansam 
dare videtur, temere ac fortuito tale quid statuamus, 
sicut Lindsaius quidem saepius quam oportuit in libro 
quem supra dixi et in editione sua rem gessit. — 

Capt. 926 sqq. In iis locis, quorum scripturam tra- 
ditam defendi non posse censeo, imprimis est Capt. 
V. 925: 

quae adhuc cfarens dujm huc fui sustentabam A 
quae adhuc te carens dum hic fui sustentabam P. 
Ac primum quidem orationis formam ,carens fui^ utique 
Plautinam esse comprobatur illis exemplis, quae Leo in 
editione attulit et quibus addi velim haec: 
Amph. 132: quoius cupiens maxume est (sim. Mil. 997.) 
Amph. 989: ego sum lovi dicto audiens 
(sim. 991. Pers. 378; 836.) 
Most. 141 : postilla optigere me neglegens fui. 
Confer etiam, ut ex multis pauca exempla Graeca ponam: 
Eur. Cycl. 381: Trcog, « TaXaini^Qs^ ^ts ndaxovTsg Tccds; 
ibid. 635 sq.: r/fialg iiiv €(tfji€V fiaxQOTsgov nQo tcov &vq(m)v 

€aTotT€g sqq. 
Abicienda igitur est illa coniectura Acidalii: ,duni te 
carendum hic fuit', 

lam venimus ad summam controversiae : quaeritur 
enim, sitne retinendum ,quae^ atque id, quamquam prae- 
cedit jmiseriis^ an reponendum ^quas\ Sed hinc paul^ 
longius mihi videtur esse digrediendum. — Verum est 
sententiam relativam interdum non accurate cum demon- 
strativa iungi, sc. ita, ut a genere masculino vel feminino 
transeatur ad neutrum, magisque sensum quam verba 
spectari. Hactenus haud dubie recte iudicat Ussingius, 
nisi quod illa exempla, quae attulit ad Amph. v. 959., 
diligentius examinari oportuit. Quorum exemplorum 
(atque aliorum) naturam cum accuratius nobiscum con- 
sideraverimus, apparebit illum transitum fieri plerumque, 
ubi vis ac sententia substantivi enuntiato relativo tam- 
quam circumscribitur velut Asin. 559: 

^virtutes tuas quae donii duellique male fecisti^ 

nam ^quae .... male fecisti' in hoc sententiarum con- 
textu idem est ac ^virtutes tiiae' sc. ut in homine nequis- 
simo malam in partem accipiendae (velut etiam nostrates 
identidem cum ironia usurpare solent vocem Helden- 
taten). Neque adeo dici potuit ,quas .... male fecisti'. 

quoniam non dicitur ^virtutes facere^. Idem hoc cadit in 
Men. V. 991: 

^ut impeHuni meum 
sapienter habeatis curae, quae imperavi atque impero^ 
quo ipso quoque loco substantivi vis circumscribitur 
sententia relativa, atque etiam in Epid. v. 239 sq. (quem 
locum Ussingius non protulit): 

yfiec satia exaudibam nec sermonis fallebar tameriy 
quae loquerentur^ 
ubi ^quem loquerentur^ ineptissimum esset, quoniam, ut 
dici potest ^sermonem habere\ sic non potest dici yser- 
monem loqui\ 

Aliter comparatus est Amph. v. 966: 
,ego rem divinam intus faciam, vota quae sunt\ 
ubi facile subauditur ,iis^: nam ^rem divinam facere^ 
(cf. Aulul. 612. Poen. 408. Rud. 95; 130.) idem est ac 
jSacra facere% quod saepius cum ablativo instrumenti 
coniunctum exstat. Accedit, quod minus rem divinam 
vovit quam rem divinam se facturum esse, unde intelle- 
gitur potius quam ,vota quae est^ desiderari ^(id) quod 
votum est\ Eodem modo interpretandum est Trin. 839: 

^satis 'partum habeo, quibus aerumnis deluctavi^ sqq. 
lam vero aliquid similitudinis intercedit inter Ter. Heaut. 
V. 876 sq.: 

yin me quidvis harum rerum convenit, 
•quae sunt dicta in stulto^ sqq. 
et Plaut. Curc. v. 353: 

fOmnis res paratast et nos quibus paratumst assumus^ 
nam ut hic ,omnis res paratast^ dictum est pro yOmne 
paratumst' (Men. 364.), ad quam orationis formam prorsus 
a,ccommodatum est illud ,paratumst\ sic ibi ,harum rei^m^ 
liberiorem in modum dictum est pro ,horum'' (vel ,eorum^)^ 
quae forma eo magis exspectatur, quod praecedit non 
,quaevis\ sed ,quidvis^, Denique haec quoque generis 
mutatio mihi quidem perspicua atque consentanea videtur. 

Minime autem comparari oportuit Cic. de fin. III 
21, 70: 

yamicitiam autem adhibendam esse censent, quia sit ex eo 
genere quae prosunt/ 

Nam yCa eo genere^ dictum est pro ^ea) eorum genere\ 
quod quasi plane appareat, subiungitur ^quae prosunt^ 
Eandem hanc orationis formam longe lateque patere satis 
constat. Huc cadit etiam illud ^Solo in eo numero fuit^ 
qui sapientes iudicantur\ qualia exempla iam in scamnis 
solent discipulis inculcari. 

NuUum horum exemplorum plane convenit in illum 
Captivorum versum, a quo initium cepimus, nisi forte 
verbis ,quae sustentabam^ id quod inest in vocabulo 
,miseriae^ tamquam circumscribi statuas, qua de re licet 
dubitare eo magis, quod sane bene dicitur ^miserias 
(vel yaerumnas^) 8ustentare^\ cf. novovq vel TaXamoDgiag 
vTtixsiV, 

Quapropter, nisi omnia fallunt aut nos admodum 
frustra sumus, reponendum est ,quas\ quo reposito for- 
mam orationis simplicem ac sinceram fieri utique con- 
cedas. Id ita esse Ussingius ipse non multo post 
intellexit (cf. quae ad hunc locum in editione adnotavit). 
Nihil eflfecit Spengelius Palatinorum scripturam ipsis 
verbis defendere conatus (Reformvers. p. 353.). 

lam accedamus ad reliqua eademque non minus 
difficilia. Quaeritur enim, utrum retinendum sit illud 
,te\ quod scriptum exhibet P, A videtur omisisse, an 
cum Leone ex Ambrosiani scriptura (,huc^) extricandum 
sit Jioc^y id quod vereor ne explorari non possit, nisi 
deliberaverimus, quam personam Hegio unoquoque versu 
appellet aut intellegat. Itaque cum non sit dubium, 
quin V. 923. appellet filium suum in libertatem recon- 
ciliatum, verisimillimum est v. 925. spectare ad eundem 
et ob orationis concinnitatem et ob ipsam sententiam: 
namque propter filium absentem senex maximas 



53 

aerumnas sustentavit. Ex eadem autem concinnitate 
orationis mihi videtur sequi, ut senex, cum v. 923. filium 
ipsum appellaverit (^te^)^ item v. 925. ipsum appellet, non 
repente aversatus alloquatur spectatores, cum dicat ^hoc\ 
Est igitur retinendum ^ie^ et id quidem eo magis, quod 
in sequenti versu, cum dicit yhunc\ haudquaquam 
eundem (sc. filium) intellegit, verum — sicut verisimilli- 
mum est — Stalagmum servum*), quem etsi paulum 
a sene remotum tamen in scaena adesse animo nobis 
informandum est (cf. 951 ; 954.). Postremum versum 
spectare ad Philocratem, quippe qui fidem interpositam 
optime servaverit, prorsus manifestum est. Itaque cum 
V. 926. et 927. non ad eundem spectent cumque yhunc^ 
(926.) intellegendus sit Stalagmus, iraprobo et codicum 
scripturam ,Aa^c' (927.), qua versus insuper.mancus fit, 
et illam coniecturam, qua Bothius eumque secutus Leo 
reposuerunt yhuius\ Immo vero exspectatur yillius^ vel 
,illaec% quod reposuit Bachius*, potuit autem Plautus 
dicere ,illaec Jides^ quia idem est ac ,Jides quam ille 
dedit^ (cf. Most. 1166: ^istam veniam^ i. e. v. quam isti 
dedisti). 

Sed ut redeat illuc unde deflexit oratio: nam 
quaeritur, quae mensura adhibenda sit versui 925., quem 
scribendum esse censemus sic: 

,qua8 adhuc, te careiis dum hic fui, sustentabam^ 
Metrum est bacchiacum, quod stabiliri non potest, nisi 
legitur aut 

^quas ddhuc te^ sqq. (sc. cum correpta syllaba tertia) 
aut 

. ^quas adhuc te' sqq. (sc. cum correpta syllaba prima) 

*) Nam Philocrates quominus intellegi possit, stat per ipsum 
vocabulum ^poiestas^: is enim, quoniam inter eos convenerat ut, 
simulatque filium Hegionis redemptum in Aetoliam reducem fecisset, 
e custodia in libertatem emitteretur, reversus re bene gesta iam non 
dumtaxat in potestate Hegionis est. Sed optime convenit hoc in 
Stalagmum. 

Sed ne quis contra haec dicat talia in versibns 
bacchiacis prorsus inaudita esse, primum hoc moneo, de 
versibus bacchiacis, ut sunt iambica metra syncopata, 
non aliter iudicandum esse ac de iambicis versibus ipsis, 
a quibus neque hoc (cf. quae exposui ad Trin. v. 413.) 
alienum est neque illud (cf. ea exempla, quae contuli 
ad Poen. v. 922.). Deinde, quamquam rara esse concedo, 
tamen non desunt exempla sc. e versibus bacchiacis 
sumpta velut 

Poen. 233: ^mirdr equidemy soror, te iataec aic fdbuldri^ 
ubi ysdror^ eodem modo tractandum est ac ^sopdr^ in 
cretico metro Cas. 168. (cf. Most. 704.). 

Subiungo propter similitudinem quandam Most. v. 
794., sicut in AP traditus est: 

,Age duc me. — Nuvi mdrorf — Subsequdr te.*' 
quem versum debilem esse Leo statuit neque demon- 
stravit. Immo vero in mensura ipsa ,mdrdr^ iam non 
haeremus; trimetri autem bacchiaci tetrametris immixti 
apud Plautum saepius inveniuntur velut Men. 573. 
Most. 89; 94. Poen. 245; 246 (?); 260: 

Jingua huic ixcidit iit ego opindr^ 
atque ii praesertim, ubi pausa quaedam actionis fit aut 
totum systema absolvitur, quorum illud etiam in hunc 
Mostellariae versum convenit: nam Theopropides Tra- 
nioque iam pergunt adire ad aedes Simonis et reliqua 
in itinere inter se colloquuntur. Non minus mihi videtur 
dignus qui attendatur eiusdem Poenuli v. 223: 

yCae nds lavdndo, eluendo operam dederunt^ 
ubi paenultima correpta est, quae correptio etiam latius 
patet velut in senariis iambicis Pers. 160 {ylocdverunt^)\ 
Ter.Eun.prol.20 (yemerunt^), in septenariis trochaicis Most. 
281 {ymeruerunt^)\ Truc. 468 {yOcceperunt^), in octonariis 
iambicis Amph. 184 {^fecerunt^)\ Bacch. 928 {yBuhegerunt^)^ 
quin etiam in dactylicis versibus nonnumquam occurrit 



55 

velut Verg. ecl. 4,61 {^tulerunt^). Ambigua mensura est 
Men. V. 575.*). 

His exemplis mensura ^quas ddhuc te^ satis defendi 
videtur; sed ne altera quidem mensura {,quas adhucte^) 
exemplis caret, etsi satis certa exempla exstant tantum- 
modo correptae syllabae positione longae velut 

Men. 573: ,opfumi, mdxume mdrem habent hunc^ vel 

Poen.224: ^aggerunddque aqud sunt viri dud defeasi^ 
— nam ,aggerunda^ utique servandum est (cf. Cas. 124.), 
minime cum Spengelio reponendum ,gerunda% quae verbi 
formaquo consilio ab illo reposita sit nos non fugit: neque 
enim quicquam antiquius habuit quam ut illum versum, 
qui confragosus ei videbatur, politiorem redderet sen- 
tentiae sane, sicut fit, ratione parum habita — fortasse 
etiam Poen. 260: 

jlingua huic excidit ut ego opindr* — fortasse dico, 
quoniam et ,lingua^ et ,hmc^ per synizesin legi possunt, 
praeterquam quod haec duo verba inter se per syn- 
aloephen contrahuntur. 

Haec iam sufficiant ad redarguenda ea, quae huic 
mensurae viri docti fortasse obloqui possint. — 

Interrogabit quispiam, cur ex his locis, quippe quos 
corruptos esse mihi persuaserim, aliquid certi concludere 
omittam. At quoniam ne nunc quidem, quamvis copiose 
et ad probandum, credo, accommodate de his versibus 
disputaverim, cum aliis tum Lindsaio, ut opinor, res 
certo explorata esse videatur, certas coniecturas ut ex 
iis capiam a fide mea irapetrare non possum. 



*) Quae ciim ita sint, retinenda videtur Cas. v. 828. forma 
in A tradita: 

,id qvaerunt^ id volunt^ haec ut infecta redddnt'' 
quippe quue, si quidem orationis formam spectamus, aliquanto melior 
sit illa Palatinorum lectione, quam metrica ratione concinnatam esse 
non temere iudicemus. 

Caput IV. 

Idem hoc pertinet ad illos locos haud dubie cor- 
ruptos, quibus tamen quae medela sit adhibenda sane 
ambiguum est. His de locis quae explicare studui, ex 
iis si nihil aliud, at certe hoc intelleges, quantis cancellis 
hodie quoque scientia nostra circumscripta sit. Etenim 
quamvis fidenter complures viri docti coniecturis verum 
consecuti esse sibi videantur, tamen ut omnes dubita- 
tiones removerent mea quidem sententia saepius iis non 
contigit. Sed ne quis exspectet meis me coniecturis 
lectionem Plautinam codicum scripturis obtectam ex- 
pediturum esse, huic tanto muneri adeo non par mihi 
videor, ut satis habeam pluribus locis, quas medelas 
docti adhibuerunt, eas quantum possum infirmare ac 
diluere, quod si mihi contigerit, non nihil certe me 
profecisse existimabo. Ceteroquin mihi videtur profi- 
tenda esse ratio nesciendi. 

Cas. 72. yet hic in nostra terra in Apulia' AP. 
Versum mancum ac debilem esse vel primo aspectu 
apparet. Sed quamvis insignis sit hic ambarum recen- 
sionum consensus, tamen, ut opinor, cavendum nobis 
est, ne nimium momenti ei tribuamus aut ob eam rem 
sic ratiocinemur ut dicamus fieri non posse, quin AP ex 
eodem fonte manaverint, quo in fonte ipsam hanc scrip- 
turam corruptam exstitisse certum sit, sicut Leo iudicavit 
(PI. F. p. 10.). Forsitan enim recte coniecerit Seyfi^ertus 
scripsisse Plautum ,in nostra terra, terra in Apula\ quod 
si est verum, et excidisse ^terra' et mutatum esse ,Apula^ 
facile est perspectu. Sed quoquo modo res se habet, 
de producta verbi ,Apulia' syllaba secunda, quam men- 
suram statuit Lindsaius, non sine causa dubito (cf. v. 77.). 

Cas. 126. ypost autem ruri nui tu acervom ederis^ AP. 
Hanc codicum scripturam veram genuinamque esse quod 
iudicat Lindsaius, in errore versari mihi videtur. Quid 
enim sibi vult ^aceroom^ ipsum per se positum? Immo 
^ervum*^ (vel ^ervi' sc. collective dictum cf. Most. 62; 68.) 
alicubi latere iam vetustissimi editores agnoverunt: sed 
ubi tandem reponendum sit in diversas partes disputatur. 
Leo quidem quod offendit in verbo ,ruri^ et corruptum 
esse ex ^ervi^ sane fidenter statuit (cf. ea quae adnotavit), 
mihi non persuasit. Immo minime suspectum mihi videtur 
illud yruri^ et apte repeti in v. 129., quoniara sententia 
coepta non accurate usque ad finem perducitur. Haud 
inepte Seyffertus mihi videtur coniecisse yacerbuni ervom": 
nam yacerbum' haudquaquam cum detrimento sententiae 
additur velut Truc. 179. — 

Cas. 183. ,nec qua in plura sint (sunt V) wihi quae 
ego velim^ AP. 
Post ,nec^ videtur inserendum esse yCst^ id quod iam 
Guietus agnovit. Qua ratione efficitur eadem orationis 
forma, quam recte et ad probandum accommodate resti- 
tuisse mihi videtur Vahlenus in Men. v. 152: 

yclam uxorem (est) ubi' sqq. 
et quae certissimis exemplis confirmari potest velut 
Mil. 82; 685 sq. Capt. 12; 327. Pseud. 1325. (cf. etiam 
Stich. 376. Truc. 208. Capt. 303. al.). CoUocatio autem 
verborum ^qua in^ minime suspecta est; cf. cum alia 
tum haec: 

^me (vel ,te') erga'] Asin. 20. Capt. 245; 416. 
me advorsum] Amph. 936. Bacch. 127; 698. Poen. 400. 
quem propter] Amph. 1016. Aulul. 786. Bacch. 1032. 

Rud. 496. Trin. 1164. Truc. 391. 
quos inter] Merc. 752. quem ad] Bacch. 176. 
quem penes] Amph. 653. Poen. 1188. 

quo a\ Asin. 119. Rud. 555 (recte A). 
quo usque] Asin. 41. qui pro] Asin. 397. 
Versus denique videtur esse senarius iambicus: 

,nec est qua in plura sint mihi quae ego velim^ 
Lindsaium vero hunc versum, sicut in libris legitur, 
integrum reliquisse est quod miremur. — 

Cas. 786. Hoc de versu quamquam multa possunt 
exponi, tamen, quoniam quid in initio versus exstiterit 
in A perquam incertum est, disputare nolo. 

Eadem de causa licet mihi silentio praeterire hos 
locos: Men. 1132. Capt. 1009. Most. 851; 1010*). Mil. 60; 
396; 808; 1161; 1395. Merc. 759. Stich. 688. Pseud.681. 
(nam eae ipsae litterae, de quibus potissimum agitur, in 
A aut prorsus evanuerunt aut nimis incertae sunt aut 
maiore quodam defectu verborum res haud mediocriter 
obscurata est.) — 

Cas. 806. ,quid si etiam si offendam hymenaeum si 
qui {ci)tius prodeant'' A. 
. ^quid si etiam offendam hxjmenaeum^ cum lacuna P. 

Leonis coniectura, qua corruptelae naturam pate- 
fecisse sibi videtur {^suffundam^ pro ysi offendam')^ mihi 
quidem non probatur, quoniam exsistit hoc modo forma 
orationis nimis fucata. Accedit quod ^suffundere'' neque 
apud Plautum neque alibi usquam cum tali translatione 
usurpatum est (cf. Cist. 35. Curc. 160. Rud. 588.). 
Non mitto commemorare ex Catulli carminibus 61. aut 
62. nihil certi colligi posse ad sanandum hunc locum 
Casinae haud dubie corruptum. 



*) Quamquain, si modo A ipse quoque sciiptum habuit Uri- 

yinta*' (pro .quadragi/Ua'' cf. v. 648; 1025.), id quod e spatio iittera- 

rum Yulgo colligitur, hoc tam miro consensu scripturae satis certo 

indicetur ambas recensiones referendas' esse ad unum eundemque 
fontem. At enim non liquet, ut aiunt. 

Mil. 595. ibo intro ne dum absum multae sortitae fiat A. 
ibo intro ne dum absum multi sortito fud (i. e. yfuam^ 
vel fortasse ^fuat^) P. 
Hoc quidem apparet, in altero versus dimidio eorruptelam 
inesse, quae corruptela a verbo ^multae^ ipso deperdito 
et cum metro discrepante profecta per codices percre- 
bruit. Atque quemadmodum grassata sit corruptela, 
facile animo nobis informare possumus, si cum Leone 
ex tradita versus forma colligimus Plautum scripsisse 

^ne . . . alter sorti defuat 
nam poetam, sicut in versu praecedenti res Romanorum 
proprias significavit, hoc versu easdem tetigisse haud 
improbabile est (cf. Pl. F. p. 9.). Initium autem cor- 
ruptela videtur cepisse a littera ^m^ (in ,absum^) perperam 
duplicata*), quod ubi primum factum est, ceterae muta- 
tiones tamquam consectariae erant. At nihilo setius 
aqua haeret: nam quomodo grassata sit corruptela quamvis 
plane diserteque appareat e forma versus a Leone con- 
cinnata, tamen cavendum nobis est, ne asseveremus 
Plautum cogitandi ratione lapsum esse : denique stat per 
verba ^dum absum^ quominus illam coniecturam adsci- 
scamus, quae verba si deessent, haudquaquam eam de- 
trectaremus. Nunc vero inter sese videntur discrepare: 
exspectas enim, quoniam consulum sortientium alterum 
semet ipsum, alterum Palaestrionem esse Periplectomenus 
fingit, non ^dum absum\ verum ^cum absum' vel in hac 
verborum constructione potius ^cum absim^ quod idem 
est atque ^eo quod absum^. Desiderant igitur verba 
^alter sorti defuat^y si modo quid desiderant, non tem- 
poris definitionem, quae si adderetur, tautologia exsisteret 



*) nempe idcirco, quod libraiii aniino obversatum est .summa' 
vel tale aliquid (scriptio continual). Similis quidam lapsus invenitur 
Curc. 470: Jiominem mitto*' (pro Jtominem ito^). 

et ea quidem haud ferenda, sed causae significationem. 
Quae cum ita sint, Leonis coniecturam quamvis acu- 
tam, utpote quae nimis multas verborum mutationes 
ferat quaeque flagitet, ut temptetur illud ^dum absum\ 
quod minime videtur esse temptandum, amplecti e^o 
quidem sane dubito. At enim quid tandem Plautus 
scripserit nescire nos liquido profiteamur. — 

Poen. 1168. Thfracjae sunt (in celjonem sustolli solefit A 
Thraecae sunt caelum ne sustolli soleni B C D — 

^Graecae sunt hae columnae, sustolli solent* 
commendat Turnebus vetusto quodam libro nixus itemque 
Lambinus, ut ait ipse, ,nostrorum librorum veterum 
scripturam aliquantum depravatam secutus, in 
quorum uno scriptum est: Traecae sunt columnae 

sqq.' ~ . . . 

Rem imprimis ambiguam certo explorasse sibi 
videtur Leo (WoelfFl. arch. 9, 162 sq.), cum versum legi 
vult sic: 

ytragicae sunt: in calones sustolli solent'. 

Haec coniectura Leonis acutissima*) sine dubio 
digna est, quam nobiscum consideremus, et profecto 
summo studio eam amplecteremur, nisi una restaret 
dubitatio. Nam ut praetermittam insignem quandam 
probabilitatem scripturae, ipsa per se aptissima, ut opinor, 
sententia non indiget. Sed tamen haereo in voce 
^tragicae\ quam vocem convertere aut interpretari Leo 
necesse non putavit. Atqui accipiendum esse hoc verbum 



*) Erravit Leo, cum Milphioni hoc dictum tribuit. Etenim 
Milphio in scaena iam non adest: immo domum introiisse eum post 
V. 1154. Leo ipse in editione sua significavit atque adeo haec verba 
de quibus agimus recte attribuit Agorastocii. Quae cum ita sint, 
apparet de scurrilitate causae, quam Leo usurpavit, ut est Agorastocles 
homo liberalis atque ingenuus, aliquantum deminui. 



61 

in eandem sententiam, in quam accipitur ^tragoedi^ 
(cf. Poen. 581.), ex ipso rerum tenore intellegitur et posse 
ita accipi comprobatur Persae v. 465 sq. : 

ytragici et comici numquam aeque sunt meditati^. 

Sunt igitur intellegendae tragicae Schauspielerinnen der 
TragOdie. At suntne omnino tragicae? Immo vero 
satis constat omnes personas seu masculas seu femineas 
in scaena antiqua numquam nisi a maribus actas esse 
usque ad Caesarum tempora. Quid igitur sibi vult 
ytragicae' aut quid loci habet? An translationem verbi 
nescioquam aut generis accommodationem huic loco ad- 
hibendam esse censet Leo? Nihil omnino significavit. 
lam vero si reponeremus ,tragicV, prorsus ineptum et a 
sententiarum tenore alienum hoc fore quis est qui non 
videat? — Haec est sola offensio eademque tam gravis, 
ut superare eam non possim. Prorsus aliter rem se 
habere, si yThraecae'' veram lectionem esse statuimus, 
utique consentaneum est. Sed quae vis ac sententia 
insit in hoc de Thraecis dicto et quam in formam hoc 
dictum sit redigendum, tam obscurum est, ut non possi- 
mus non profiteri nos nescire, id quod minime, ut opinor, 
nos dedecet. Nam etiam nunc scientia nostra quibusdam 
cancellis circumscripta est, quos aliquando fortasse 
removeri posse saltem speramus. Lindsaius vero, cum 
codicis rescripti lectionem a Studemundo sane dubitanter 
suppletam pro explorata habet (p. 116.), ipse quoque 
mihi videtur a vero aberrare. Neque enim reddit nobis 
rationem, quid sibi velit illud ,m celonem\ — 

Mil. 1399. utfaciam quasi puero in collo pendeant crepundia 
(P — initium versus etiam A) 

Versus sicut in libris legitur vereor ne sanus non sit. 
Leo quidem lenissima coniectura extricavit haec: 

,ut ea iam quasi puero in collo pendeant crepundia' 

neque tamen dixit, quid intellegi vellet ^eo!" neque egomet 
quid hoc sibi velit animo mihi informare possum: nam 
^ea^ haudquaquam idem est atque yistaec^ {ravTi vel xadi: 
sc. cum vi demonstrativa dictum) et plane requirit quo 
respiciat. Profecto minime ad persuadendum accommo- 
data mihi videtur illa coniectura Leonis, quippe quae 
litteris ipsis artius teneatur quam sententia: quam viam 
ubi iniimus, facile a vero aberramus. Immo si quis atten- 
tius rem secum consideraverit, is facere non poterit, quin 
aut cum Seyfferto pro ^ut^ reponat ,vm^ (i. e. ^visne^) aut 
cum Ritschelio, quod mihi ipsi in mentem venit, cum 
saepius fabulam legi, et quod etiam nunc mihi probabilius 
videtur, quia Periplectomenus non respondet ad haec, 
quae Carionem ex eo quaerentem fingit Seyffertus, 
verum senis verba: 

yhaud etiam: numero hoc dicia^ 

ironice facta spectant ad militis exclamationem ,perii\ 
transpositione usus versum sic legat: 

yfaciam uti (vel yUt ei') quasi puero in collo pendeant 
crepundia^. 

Sed etiam alia possunt excogitari et fortasse meliora. — 

Capt. 912. quasi lupus esurifensj timui (ne in) mefaceret 
impetum A (eadem praeter ,metui^ P) 

^metui^ mensuram adhibendam esse censet Lindsaius, 
parum apte ad probandum. Neque adeo Niemeyerus 
recte mihi videtur coniecisse ^metui timui' neque Lind- 
saius ^mi timui\ quo modo vereor ne nimis fucata fiat 
orationis forma. Aliquanto aptius, ut opinor, Schoellius 
excogitavit 

,metui ne {vel) in me faceret impetum^ 

Mihi quidem videtur desiderari yille^ quod inseruit Leo, 
vel tale aliquid. Fortasse autem non inepte cum para- 

taxi apud Plautum usitatissima atque adeo ad hanc 
rerum condicionem sane bene accommodata scribitur sic: 

yquasi lupus esuriens <8aevit,: metui ne m me fdceret 
impetum', 

Utrum yTnetui^ an ,tvmui^ sit praeferendum potest in 
utramque partem disputari. — 

Most. 984* , Tranio : is vel Herculi conterere quaestum potest^ 

AP. 

Versus sicut in libris legitur stare non potest; sed quo- 
modo sanandus sit sane ambigitur. Proposuerunt ypossiet^ 
Camerarius, ^pote siet^ Ellisius, ^suom^ post ,quaestiwt' 
addidit Schoellius. Forsitan non inepte Lindsaius cogi- 
taverit de reponenda forma prisca ,quaesitum' (p. 118.), 
quae quodam modo fulciri videatur Cas. v. 530. (,m 
quaesitione^) y quamquam ipse vicissim de ea re dubitat 
(cf. enim quae ad locum adnotavit). — 

Pseud. 361. yquid ais, qunntum terra tetigtt (tegit P) 
hominum periurissume^ AP. 

Maxime dubia est codicum scriptura: nam ut ^tegit^ 
sane suspectum est, sic ^tetigit^ cum nominativo ^terra^ 
vix potest coniungi. Quam ob rem yterram' reposuit 
Geppertus, quae orationis forma fortasse tolerari potest. 
Optime ad sententiam, ut opinor, Palmerus coniecit 
yterra tetulit' (i. e. hervorgebracht hat). Sed nihilo minus 
hic Pseudoli versus tamquam area coniecturarum est, 
in qua alios fortasse meliore cum fructu operam et 
ingenium suum experturos esse puto. — 

Rud. 537. jiure ojjtumo me lavisse arbitror^ AP. 

Hoc quidem apparet, versum, sicut in libris legitur, 
mancum ac debilem esse: sed quomodo sanandus sit 
alii aliter et iudicant et iudicabunt. Ac primum quidem 

Fleckeisenum seeutus pro certo habeam esse reponendum 
^elavisse^: nam refert non illud, Charmidem ,lavi88e% 
quod verbum quid sibi velit et ipsum per se notum est 
et intellegitur ex Rud. v. 411. Amph. 802. Bacch. Ito, 
Poen. 702. Stich. 533; 568 sq. 668. Truc. 198; 322 sqq. 
328; 330. aliisque locis, sed hoc nimirum refert, probe 
eum Neptuni opera elautum esse, sicut Rud. 699. Pa- 
laestra et AmpeliscaVenerem implorantes ,elautae' inquiunt 
^anibae sumus opera Neptuni noctxi' — nam ^elautae^ 
scribendum est, tametsi quid in A exaratum sit incer- 
tissimum est et in P initium versus videtur fuisse 
mutilum. — Quod autem inest in verbo ,elavari\ idem 
inesse in forma verbi activa ^elavare' agnoscitur ex Rud. 
V. 579; 1307 (ubi corruptae librorum scripturae origo 
facile repetitur ascriptione maiuscula: ,€lavi')\ Asin. 135. 
Quorsum igitur haec disputo? Quippe quia Lindsaius 
rem parum exploratam esse censet. 

Quam rem quoniam satis magnis argumentis con- 
firmavimus, aggrediamur ad difficultates maiores. Ac 
primum quidem quod quaerimus, cui personae haec verba 
irapertienda sint, ego Leonem secutus v. 537. non eidem 
personae, cuius sunt verba praecedentia , sed alteri 
(i. e. Charmidi) attribuendum esse statuo. Hinc mihi 
videtur consequi, ut saltem initium versus integrum atque 
intactum sit neque desideretur particula copulativa vel 
adversativa. Ceteroquin sententiae mihi videtur requiri 
nihil, nisi quod versus duplici hiatu laborat, si modo 
integer relinquitur, quorum hiatuum alter (,me \ elavisse^) 
nullo negotio removeri possit reposita forma ,med^, 
Alterum autem hiatum (^elavisse \ arbitror^)^ quem Leo 
non dubitavit adsciscere, vereor ne non sit legitimus. 
Neque enim aut in caesuram iustam aut in diaeresin 
cadit hic hiatus neque potest cogitari de vocali ipsa per 
se longa ante vocalem correpta, qua ratione hiatus fiat 
legitimus. Immo ad infinitivum perfecti videtur idem 

pertinere quod pertinet ad infinitivum praesentis in ^-ere^ 
vel y-are*^ desinentem: nam quod syllaba ultima, etiamsi 
una consonans subsequitur, identidem producta apparet — 
Vulut ypromere^: Mil. 848. Pseud. 355.*) yfingere^: Asin. 
250. .vioere': Rud. 209; 244. ^dicere': Merc. 934. Mil. 
1316. (utroque loco ante ipsam personae notam). Cas. 674 
(recte Leo versum constituit cum A). ydare^ : Trin. 585 
(ante ipsam personae notam). Truc. 425. ,abducere^: 
Most. 696. (verisimillime) — ex ea re non consequens 
est ut iudicemus eam longam esse natura. Quae cum 
ita sint, relinquitur ut aut cum SeyflFerto ^dentes crepitantes 
syllabas explevisse^ statuamus (^ela-la-laviaae^), velut 
Most. 319; 325; 331. homo temulentus voce balbutiens 
probe depingitur, quod si ita sit, plane diserteque in 
libris significaretur necesse non fuisse haud scio an 
ponamus, aut aliquid excidisse suspicemur et id quidem 
potius in fine quam initio versus. Dubitanter cauteque ut 
in re incerta conicio genuinam formam versus fuisse hanc : 

yiure optumo me elavisse arbitror, Labraa^ **) 
sc. excidisse vocativum ante ipsam eiusdem personae 
notam (cf. ea quae exposui ad Pseud. v. 954.)? An 
versus videtur explendus esse ad exemplum Asin. v. 135. 
ita, ut in fine ybonis' omissum esse aut aliquo defectu 
periisse statuamus? Profecto cum nihil certi expediri 
possit, profitenda est ratio nesciendi neque adhibendus 
videtur esse hic locus ad disceptandam controversiam 
ipsam. — 



*) Lindsaius quod in hoc versu scribi voluit .promere potis 
sum^ sc. ^j/romere' suspectum esse ratus, nihil egit. Immo vero 
cxempla illa, quae supra attuli, utique sufficiunt ad redarguendam 
hanc suspicionem. Neque adeo ipse sibi constat, quoniam Mil. 848. 
eandem hanc mensuram plane comprobat (nam ictum posuit in illa 
syllaba). 

**) In forma metiica huius versus etsi sint qui haereant, ego 
non offendo. 

S. 5 

Stich. 354. jAge tu ocius 

pinge humum conaperge ante aedis^ sqq. AP. 
ypinge^ sine dubio falsnm est. Quamquam multa ex- 
cogitari possunt velut ^propere^ (^ociua propere^ cf. Cist. 
639. Rud. 1323. Stich. 337. Trin. 1008. Cas. 744.), tamen 
quomodo natum sit illud ^pinge^ sic minime declaratur. 
Quam ob rem aliquid reconditius in codicum scriptura 
latere suspicor velut ytinge% quod sane dubitanter 
conicio*). — 

Subiungo versum non minus ambiguum: 
Psend. 184. ,eo vos vestros panticesque adeo madefecistis^ 

quum ego si mihic siccus^ A 
. ,eo vos vesiros panticesque adeo madefacitis, cum ego sim 

hic siccus^ P 
^eo vos vestrosque adeo panticis madefactatisy cum ego sim 

hic siccus^ Nonius p. 394. 

Haec lectio, quam Nonius testatur, pendet ex ea 
quaestione, qua quaerendum est, habueritne ille in 
proraptu editionem quandam cum A vel P aliqua ne- 
cessitudine coniunctam an prorsus ab iis diversam, quam 
controversiam Leo profectus ab Menaechmorum versibus 
1037 —-1044. duobus locis duplicique forma traditis diiudi- 
casse sibi videtur ita, ut statuerit fuisse editionem illam 
quidem ab ipsis recensionum A et P archetypis diffe- 
rentem, sed ab eodem fonte repetendam (Pl. F. p. 15 sq.). 
Verum relinquenda est haec quaestio. — lam si nobis- 
cum conteraplamur recensionum A et P scripturas, vel 
primo aspectu elucet quaedam differentia temporum, 
cum ^madefecistis^ A, ,madefacitis^ P exhibeat. Sed 
eidem huic temporum differentiae, quippe quae iden- 



*) Quod si ita est, Mumunv tamquam ano xoivov positum sit 
inter ^tinge' et ^conspe7^ge\ qua in re Leo offendit, ego non haereo; 
^pinse' (cf. Linds. ed.) minus aptum est. 

tidem in libris occurrat*), magnum momentum non est 
tribuendum. Ceteroquin AP plane inter se congruunt, 
id quod admodum mirum est: nam de retinenda 
illa versus forma, quam AP nobis suppeditant, sicut 
Lindsaius in editione sua rem gessit, nullo modo potest 
cogitari. Egomet sic ratiocinor, ut statuam primum 
,adeo'j quoniam videtur esse verum et genuinum, neuti- 
quam esse temptandum aut e textu removendum et 
omnia eiusmodi temptamina velut illud, quod Leo in 
editione protulit, utique reicienda. Sequitur ut suffixum 
^-qve^ retinendum sit: nam verbo ,adeo^ hunc in modum 
usurpato**) flagitantur duo membra per particulam 
copulativam inter se coniuncta, quorum membrorum in 
posteriore plerumque insit aliquid gradationis. Quae 
cum ita sint, non inepte Seyffertus mihi videtur ex- 
cogitasse ^vostrum 08 panticesque adeo\ quae scriptura, 
si quidem librarium dictata sine ulla ratione aut cogi- 
tatione conscripsisse ponamus, haud improbabilis esse 
videatur, nisi haereamus in numero singulari cum ypan- 
ticeit'^ discrepante. Ac ne Baieri quidem coniectura 
,ro8tros panticesque adeo^ aliqua probabilitate caret, nisi 
quod haec numeri phiralis forma, quam ille concinnavit, 
nullo exemplo, quantum scimus, potest confirmari. At 
tamen fuisse hanc formam pluralis insolentem sane potest 
cogitari, quoniam .rostra' quid intellegendum esset illis 



*) cf. Cas. 55: adlegat A — allegavit P 
62: ablegat A — ablegavU P 
Poen.640: adportastis A — adportatis P 

- 1271: contingit A — contigit P (recte) 

Pers. 313: tangit A — tetigit P 

**) Posse autem verbo ^adeo^ tribui vim temporalem ita, ut 

,ew;/i' sqq. (exspectas, ut opinor, potius ,dunr) inde pendeat, pro 

sententiarum tenore vix est probabile. Immo inest in yCum^ vis ad- 

versativa, quod ita esse apparet etiam oppositis pronominibus 

^vos ego''. Eadem de causa improbo illam Nonii scrip- 

turam, quippe qua potius obscuretur hoc quam servetur. 



68 

temporibas nemo ignoravit. An patamus scripsisse 
Plautum ^ventres panticesque adeo^ et interpolato vocabulo 
yvestroa^ lectionem genuinam e textu eiectam esse, 
qua tamen scriptura de gradatione sententiae aliquid 
deminui nos non fallit? Nihil certi usquam apparet. — 
Dicet quispiam hac tanta ratiocinatione nihil admodum 
profectum esse, quippe cum quid tandem Plautus scrip- 
serit nihilo magis exploratum sit. At quibusdam locis, 
quoniam emendatio certa nec antehac reperta est nec 
nunc posse reperiri videtur, vel hoc permultum interest 
demonstrari, quae via emendationis sit ineunda, ut cave- 
antur falsa conamina emendandi, et si nihil aliud, at 
certe hoc mihi videor effecisse. — 

Men. 592 sq. Postremo loco agam de quibusdam 
versibus Menaechmorum praecipue controversis. Sunt 
V. 592 sq. in AP sic traditi: 

yaut plu8 aut minu8 quam oj^us fuerat dicto (erat multo V) 
diaeram controversiam ut sponsio fieret: quid ille qui 
praedem dedit\ 
Hoc de loco viri docti disputarunt in partes diver- 
sissimas, et hoc quidera profecto verum est, aliquam 
corruptelam aut fortasse plures in his versibus latere. 
Neque enim possunt secum copulari verba contigua 
^diaeram controversiam' cum propter ipsorum naturam*) 
tum propter ea quae praecedunt. Erravit igitur Lind- 
saius, cum in editione omnia integra reliquit neque 
alicubi corruptelam delitescere significavit. Ecce autem 
exstitit is, qui ,controversiam* esse interpolatum statneret, 
Theodorus Bergkius (op. 1,152 sq.), cui adstipulari 
videtur Leo. At tamen ita rem se habere mihi quidem 
ille minime probavit. Immo vero imprimis verum atque 



•) Prorsus alius generis sunt ^dicere contumeliam^ (Curc. 478. 
Truc. 299.) aliaque. 

genuinum videtur illud ^controve^^aiam^ quod cum ipsum 
per se sententiae non satis faciat, id tantum quaeritur, 
quid sit supplendum. Itaque censeo scribendum esse sio: 

^aut plus aut minua qudm opus fuerdt 

dicto dixeram (in) cdntroversiam, iit 

aponsio fieret^*). 

Vides quam simplicem viam emendandi ingressus 
sim. Sed quod attinet ad sententiam**), ,m contro- 
veraiam' mihi videtur habere vim finalem et dictum esse 
pro ^ut res controversa esset (vel videretury sc. damit 
die Sache noch der ErSrterung des fur und wider be- 
dtirftig ware (oder erschiene), unde prorsus consequens 
erat, ut res ad disceptandum diflFerretur in posterum et 
ySponsio fieret^ Id autem ut impetraret Menaechmus 
dedita opera egerat et quidquid diceiido poterat molitus 
erat sc. clientis sui gratia, quem tamquam manifesto 
teneri ex iis, quae pro testimonio dicta erant, intellexerat. 
Hoc etsi satis perspicuum esse duco, tamen fortasse 
expedit compluribus exemplis ostendere hunc usum 
loquendi (sc. ,m^ cum accusativo positum pro sententia 
finali vel consecutiva) non apud Plautum modo, sed 
apud alios etiam scriptores longe lateque patere. Huc 
cadunt, ut initium capiam ab exemplis simplicioribus, 
cum multa tum haec: 

Trin. 690sq.: in concubinatum — in matrimonium dare. 



Poen. 102 

Epid. 278 

- 654 

Capt. 576 



in concubinatum emere 
in libertatem emere 
in libertatem conciliare 
in libertatem reconciliare 



*) De mensura Juerat'' cf. Poen. 110. Capt. 555. Mil. 776; 
1364. Merc. 91. Pseud. 1278. Rud. 217; 1105; 1389. 

**) De metro universo, quod duce Schoellio statui, dubitat 
Vahlenus. 



70 



Capt. 931: in libertatem reducem facere cf. etiam illa 

yin libertatem vindicare vel aaaerere^. 
Poen. 904: in divitias adoptare 
Cist. 601: in divitias maxumaa despondere 
Trin. 1133: in fortem /amiliam despondere 

159: in dignam condicionem collocare 
Cas. 481 : ad se in nvptias vocare (pro ^ut nuptiis 

intersit^) 
Most. 122: eatollunt, parant sedulo in firmitatem (pro 

^ut firmi Bint) 
Merc. 233: in custodelam simiae concredere (pro yUt 

custodiretur^) 
Truc. 740 : minam unam alicuideferre in opsonatum *) (pro 

yUt opsonaretur^ vel ,ut opsonium pararetur^) 

lam paulo difficiliora mihi videntur haec: 

Capt. 763: quaai in orbitatem liberos produaerim 
(sc. jUt ipse orbus essem^) 
provocat me in aleam (pro ^ut alea ludam^ 
id quod excipitur verbis sequentibus). 
ad aliquem regem insaginam erua sese conidet 
meu8 (pro yUt aagina teneatur^: in die Mast) 
cassidem sumere in caput (sc. ^ut capiti 
induam^) 

anellum afferre in digitum ad aliquem, 
anulum alicui dare in digitum (nam sic est 
scribendum contra librorum fidem) 
murea Africanos praedicat in pompam ludis 
dare se velle aedilibus (sc. ^ut in pompa 
ducantur^) 

date mi huc stactam atque ignem in aram 
(sc. ,ut in ara ponatur^) 



Curc. 355: 

Trin. 722: 

- 726: 

Epid. 640: 
Cas.708sq: 

Poen.1012: 



Truc. 476: 



*) Iniuria mutatum a Leone: nam substantivum ^opsonatm^ 
minime suspectum est; cf. Men. 288. Cas. 719. 

Truc. 35: quaai in piscinam rete qui iaculum parat 
(sc. yUt in piscinam demittat vel demergat^) 

Audacius autem nuUum hoc CatuUiano (c. 64, 350) : 
cum in cinerem canos solvent a vertice crines 
(sc. yUt cinere conspergant^) 

Atque etiam apud Tacitum hoc genus loquendi la- 

tissime patet, siquidem digna quae attendantur cum alia 

exempla sunt tum haec ex Annalibus sumpta: 

Ann. I 22: gladiatoresy quos in eadtium militum habet 

atque armat, 

I 57: neque victa in lacrimas neque voce supplex 

(sc. ^victa adeo ut lacrimaret^) 
II 6: navea velia habiles, citae remis augebantur 
alacritate militum in apeciem ac terrorem 
(i. e. yUt cum terrore conspicerentur^ vel 
yUt aspectu tei^orem sc. hostibus incuterent^) 
II 18: repei^tia inter spolia eoi^m catenis, quas in 
Romanos portaverant (sc. ^ut Romanis in- 
duerent vel inicerent^) 
III 14: ministros in tormenta Aagitabat (i. e. ^ut 
torquerentur^) 

Possunt multa exempla afferri eademque ad pro- 
bandum fortasse etiam aptiora: sed quae supra congessi, 
ea haud dubie satis idonea sunt, quibus ille linguae 
usus illustretur. 

Sed si quis arguat illud ,m controversiam^ in finalem 
partem accipi non posse, quoniam subsequatur jUt 
sponsio fieret' sc. ipsa quoque sententia finalis, eum de- 
lego imprimis ad illum Truc. v. 476: 
,date mi huc stactam atque ignem in aram, ut venerem 
Lucinam meam^, 

lam vero ultima verba 

jquid ille qui praedem dedit^ 

quae et ipsa a Lindsaio integra relicta esse miror, qnem- 
admodnm temptanda sint sane incertum est^ nisi qnod 
pro ^qui^ cum Camerario reponendum est ,quid^, — 



Quae quoniam exposui, licet mihi praefari^ qno 
modo in commentationis partibus iis, quae restant, rem 
gesserim. Nam in capite V.' explicare studui, quae cor- 
ruptelae, quoniam mero casu in utraque recensione nasci 
potuerunt — quippe quae si non omnes, at certe permultae 
videantur repetendae esse a certis quibusdam codicum 
proprietatibus — pro nihilo fere putandae essent. In 
capite VI. disputavi de versibus nonnuUis, qui cum 
graviore defectu mulcati sint, de meris librariorum mendis 
utrobique commissis vix potest cogitari. In capite VII. 
disserui de interpretamentis et quid inde colligendum 
esse mihi videretur ad hance controversiam ostendi. 
Denique in capite VIII. illustravi illas corruptelas, quae 
ita sunt comparatae, ut necesse sit iudicemus ambas 
recensiones referendas esse ad unum eundemque fontem. 



Conspectns versnnm, 

de quibus plenias disputatnm est: 



Baech. 498 p.38. 

Capt. 912 62 sq. 

925 sqq. . . 49sqq. 

Cas, 49 46 sq. 

72 56. 

- 126 57. 

157 sqq. . . 15 sq. 

183 57 sq. 

( - 786.] .... 58. 

- 806 58. 

- 821 17. 

975 17sqq. 

Epid. 455 38. 

Men. 201 31 sq. 

- 212 21. 

592 sq. . . . 68 sqq. 

- 1156 21 sq. 

Merc. 761 26 sq. 

Mil. 488 48. 

- 497 43 sq. 

595 59 sq. 

- 1399 61 sq. 

- 1419 14 sq. 

Most. 794 22. 

- 854. .... 45. 

- 961 45. 

- 984 63. 

- 1043 33, 



Pers, 1 sq. . 

- 265. . . 

- 319. . . 

- 353. , , 

- 418. . . 
Poen. 922. . . 

- 928. . . 

- 1168. . . 

- 1188 sqq. 
Pseud. 184. . . 

- 351. . . 
Rud. 521. . . 

- 537. . . 

- 763. . . 
Stich. 44. . . 

- 175. . . 

- 243. . . 

- 248. . . 

- 306. . . 

- 354. , . 

- 620. . . 

- 695. . . 
Trin. 186. . . 

- 213. . . 

- 413. . . 

- 492. . . 
Trnc. 232. . . 

- 374. . . 

35 sqq. 
44. 
23 sq. 

27 sq. 

28 sq. 
60 sq. 

29 sq! 
66 sqq. 
63. 
41. 

33 sq. 
48 sq. 

30 sq. 

34 sq. 

10 sqq. 

39 sq. 
40. 
23. 
25. 
26. 

40 sq. 



VITA. 



Guilelmus lulius Eraestus Eugenius Sicker natus sum Non. 
Sext. anni mdCCCLxxxii. Berolini patre Ernesto, matre Emma e gente 
Lausse, quos parentes adhuc superstites summa qua decet pietate 
colo. Fide initiatus sum evangelica. Inde a septimo aetatis anno 
postquam communis humanitatis elementis imbutus sum, Sophiae 
gymnasium tum praestantissimorum praeceptorum corona — honoris 
causa nomino Oscarum Seyffert -^ oraatum frequentavi meoque anno 
maturitatis testimonium adeptus ineunte anni MDCCCCr. aestate civibus 
universitatis Fridericae Guilelmae Berolinensis adscriptus sum et 
per biennium antiquitatis Graecae Romanaeque et historiae studiis 
me dedidi; deinde Heidelbergam me contuli ad persequenda studia, 
quae Berolinum reversus inde ab ineunte anni mdcccciii. semenstri 
hiberno usque ad hoc tempus continuavi admixtis modice studiis 
Germanicis atque philosophicis. Examen philosophiae sustinui a. d. 
X. Kal. Sext. h. a. 

Docuerunt me Berolini scholis viri clarissimi Diels, Helm, 
Vahlen, de Wilamowitz-Moellendorff; Hirschfeld, E. Meyer, P. M. 
Meyer, Sterafeld; Kekule de Stradonitz; Dessoir, Lasson, Paulsen, 
Stumpf; Geiger, E. Schmidt; Harnack: Heidelbergae Schoell, Uhlig; 
Gruetzmacher. Proseminarii philologi Berolinensis sodalis fui per 
quater senos menses exercitationibusque interfui, quas moderabantur 
Diels, Heinze, Helm, Wentzel, de Wilamowitz-Moellendoi-ff. Deinde 
seminarii philologi sodalis adscitus totidem per menses Kirchhoffi 
et Vahleni doctrina fructus sum. Philosophiae exercitationibus iit 
interessem benigne concessit Paulsen, paedagogiae Muonch. His 
viris omnibus praecipueque Vahleno, ut qui praeter ceteros quid 
esset philologiam tractare animo meo informaverit idemque auctor 
mihi fuerit huius commentationis scribendae, et Seyfferto, quem 
omnino ut Plauto inquirendo operam navarem me adduxisse atque 
etiam, ut erat vir de studiis Plautinis optime meritus, mea ipsius 
studia consilio et opera saepius iuvisse cum praedico, gratum 
piumque praesto officium, quantum debeam numquam obliviscar et 
hoc loco gratias ago candidissimas. 

Scr. Berolini a. d. iv. Non. Sext. mdccccvi. 



